Betul Ke Anak Tunggal Lebih Cepat Matang? Ikuti 10 Kriteria Ini Untuk Lebih Kenali Mereka!

Anak tunggal adalah terma yang diberikan kepada anak yang tidak mempunyai adik-beradik seperti abang, kakak dan adik. Ramai orang mengatakan bahawa anak tunggal ini manja orangnya serta tidak tahu untuk berdikari. Ada juga yang berpendapat bahawa menjadi anak tunggal adalah satu kelebihan kerana mudah untuk mendapat didikan yang bagus dari ibu bapa kerana tiada persaingan dan gangguan dari adik-beradik.
Untuk mengenali kriteria anak tunggal ini, jom kita baca dengan lebih mendalam supaya kita tidaklah asyik tertanya-tanya mengenai kehidupan seseorang itu sebagai anak tunggal.

1. Jangan ‘stereotype’ anak tunggal
http://bacc.cc/
Bila bercakap soal anak tunggal, macam-macam orang cakap. Anak tunggal manja, anak tunggal suka menyusahkan dan anak tunggal tak pandai berdikari. Tetapi, anda perlu sedar bahawa anak tunggal adalah seperti anak-anak yang lain, cuma bezanya anak tunggal tidak mempunyai adik-beradik di dalam kehidupannya, itu sahaja. Jadi, jangan ‘asingkan’ anak tunggal dari setiap perbualan ya.

2. Lebih memilih untuk elak konfik

http://www.mommyish.com/
Apabila sudah dibesarkan dalam kalangan ahli keluarga yang tidak ramai, iaitu tidak mempunyai adik-beradik, anak tunggal lebih cenderung untuk tidak terlibat dalam konflik. Contohnya, jika ada konflik antara orang lain terjadi di sekolah atau di mana sahaja, sikap anak tunggal untuk ‘malas’ masuk campur boleh dilihat. Hal ini kerana, mereka tidak suka melibatkan diri dalam konflik dan lebih suka sentiasa positif.
3. Lebih suka bergaul dengan orang ramai
aldysnerdblog.wordpress.com
Dibesarkan dalam keluarga yang kecil, anak tunggal lebih gemar bergaul dengan orang ramai. Tambahan pula jika bersama keluarga yang lebih ramai jumlah ahlinya. Contohnya, mengikuti rombongan dan melawat keluarga rakan yang ramai. Dengan aktiviti sebegini, mereka akan kurang merasa sunyi kerana dapat berkomunikasi dan mendapat kawan baharu.
4. Tak kisah kalau keseorangan
http://vizag.cityurb.com/
Dilahirkan sebagai anak tunggal mempunyai kelebihan tersendiri apabila anda tidak kisah untuk ditinggalkan bersendirian. Tinggal di rumah berseorangan, makan berseorangan dan membeli-belah berseorangan, apa sahaja boleh dilakukan secara sendirian. Perkara positif lain pula, anak tunggal lebih cenderung untuk lebih berdikari. Tetapi, ada juga anak tunggal yang tidak pandai berdikari kerana terlalu dimanjakan. Semuanya bermula dengan didikan ibu bapa, supaya anak tunggal anda mudah untuk melakukan semua perkara secara sendiri.
5. Lebih cepat berfikiran matang
http://www.merino.com/
Boleh dikatakan 60 peratus anak tunggal lebih cepat matang dari anak-anak kebiasaan umur. Hal ini kerana, anak tunggal lebih banyak menghabiskan masa dengan ibu bapa yang ternyata lebih tua. Apabila anak tunggal lebih rapat dengan ibu bapa, jadi ke mana sahaja ibu bapa pergi sama ada berjumpa rakan, anak tunggal akan secara tidak langsung akan berkenalan dengan rakan-rakan ibu bapa mereka. Dengan cara ini, pemikiran anak tunggal akan menjadi lebih matang dari anak-anak lain.
6. Selalu kuat berangan
www.allinahealth.org
Ini adalah perkara yang lucu mengenai anak tunggal. Menjadi seorang anak tunggal, anda akan lebih cenderung untuk suka berangan. Mungkin ini adalah salah satu untuk anak tunggal mendapat ‘imaginary friend’ seperti kanak-kanak. Sebagai anak tunggal, mestilah kadang-kadang anda akan berasa sunyi kerana tiada siapa di sisi. Jadi, aktiviti berangan ini dijadikan hobi sampingan untuk tujuan keseronokkan.
7. Selalu mencuba untuk membanggakan ibu bapa
www.wlu.ca
Bukan sahaja anak tunggal, tetapi semua anak mahu untuk membanggakan ibu bapa. Tetapi, bagi anak tunggal yang selalu dikatakan manja ini, orang luar tidak tahu bahawa menjadi anak tunggal perlu memikul tanggungjawab yang besar kerana anak tunggal adalah satu-satunya anak dalam keluarga. Jadi, anak tunggal ini selalu ada rasa untuk membantu dan membanggakan ibu bapanya tanpa perlu menggembar-gemburkan kepada orang lain.
8. Bercakap dengan diri sendiri
www.shutterstock.com
Situasi bercakap dengan diri sendiri itu mesti menjadi kebiasaan bagi anak tunggal. Maklumlah, jika ibu bapa keluar bekerja, hanya anda bersendirian di rumah. Tapi, situasi bercakap sendiri ini bukanlah berlaku sepanjang masa ya, cuma ada situasi tertentu sahaja. Contohnya, ketika mahu memilih baju yang sesuai dan memikirkan apa yang ingin dimakan. Situasi ini dapat melegakan diri mereka seolah-olah mereka sedang bercakap dengan seseorang.
9. Sukakan kanak-kanak, tapi agak kekok
www.tescoliving.com
Menyukai dan gemar bermain dengan kanak-kanak adalah kriteria anak tunggal. Tetapi, apabila sudah dibesarkan sendirian, anak tunggal akan agak kekok bersama kanak-kanak. Contohnya, agak kekok untuk mendukung bayi dan agak segan untuk melayan kerenah kanak-kanak di khalayak ramai.
10. Obses dengan perkara yang digemari
http://www.momtastic.com/
Apabila sudah dibesarkan sendirian, apa sahaja dilakukan di rumah tidak mendapat gangguan dari adik-beradik, anak tunggal lebih bebas untuk melakukan perkara yang mereka suka. Anak tunggal mudah untuk obses dalam segi yang positif terhadap apa yang mereka gemari dan jadikan ia sebagai hobi. Ini bermaksud, anak tunggal lebih bersemangat dan teliti dalam segala yang mereka lakukan.
Artikel ini bukanlah bertujuan untuk membandingkan anak-anak kita. Ini hanya bertujuan untuk memberi maklumat dan berkongsi pandangan sahaja. Apa yang penting, didiklah anak-anak kita tidak kira sikit atau ramai supaya mereka menjadi orang yang berjaya ya!


Betul Ke Berkahwin Dengan Kekasih Dari Zaman Sekolah Lebih Bahagia?

Mesti masa zaman persekolah kita pernah bercinta bukan? Ada juga hubungan percintaan tersebut yang berakhir ketika tamatnya tempoh persekolahan dan ada yang berakhir ke jinjang pelamin! Menurut kajian yang pernah dikongsikan, berkahwin dengan kekasih zaman sekolah itu ternyata lebih terjamin dan bakal berakhir dengan kebahagian sehingga ke akhirnya, betul ke?
1. Ada Dengan Kita Untuk Hadap Perkara Besar Dalam Hidup

Dialah yang ada dengan kita waktu suka dan duka termasuklah masa kita peroleh keputusan PMR/PT3/SPM, sewaktu pegang skrol graduasi di konvokesyen Universiti, waktu kita tertekan menghadap situasi di alam pekerjaan, waktu kita menangis gembira di hari pernikahan, waktu kita meneran melahirkan zuriat untuk dari dulu sampai sekarang semua momen berharga dapat dikongsi bersama!
2. Kemungkinan Untuk Bercerai Sangat Rendah

Kalau dah kekal sampai hari ni sejak dari zaman sekolah dahulu, sukar rasanya untuk si dia meninggalkan kita sewenangnya. Dari remaja sampai dah berumur macam ni kalau si dia masih sanggup bersama kita, itu adalah cinta yang paling agung dan pasti ramai pasangan lain yang iri melihat.

3. Rapat Dengan Keluarga Mertua

Tak dinafikan ada orang yang bercerai sebab tak tahan dengan keluarga mertua. Tapi kalau kita kahwin dengan kekasih zaman sekolah, ibu bapa mereka pasti sudah kenal rapat dengan kita betul tak? Jadi tak ada masalah untuk nak mesra dan jadi rapat dengan ahli keluarga pasangan kita.
4. Tempoh Dari Rakan Menjadi Kekasih Bantu Kuatkan Emosi

Kita yang dulu bukanlah kita yang sekarang. Waktu muda memang lebih banyak drama daripada yang logik betul tak? Maklumlah masing-masing belum matang. Oleh itu, tempoh waktu perkenalan sudah lebih lama dan pastinya si dia dapat mengenal baik buruk kita secara mendalam. Setakat merajuk dan amarah kita tu, semuanya dalam poket dia. Dia mesti boleh handle!
5. Miliki Hati & Jiwa Kental

Sebab dalam tempoh perkenalan yang sangat lama dari zaman sekolah, dah selalu sangat bertengkar, bergaduh, salah faham dll. Jadi bila dah jadi suami isteri, rasanya tak ada masalah pun untuk satu sama lain bergaduh besar. Asalkan keduanya kekal berada di sisi masing-masing, merajuk pun mesti sekejap je.
6. Kalau bernasib baik, kampung pun dekat

Bila sudah berkenalan di alam persekolahan, besar kemungkinan untuk anda mempunyai kampung mertua dekat dengan rumah anda sendiri. Biasalah, setiap kali ada cuti umum atau hari perayaan tidak perlu lagi nak bergaduh nak balik kampung siapa kan?
Sumber : ThoughtCatalogue


Ishh…Betul Ke Dalam Pedal Ayam Ada Batu? Ini Penjelasan Pakar

Baru-baru ini riuh apabila seorang pengguna di laman Facebook yang terkejut apabila terjumpa serpihan batu ketika membersihkan pedal ayam di dapur. Ketika sibuk mencuci ayam yang baru sahaja dibeli, wanita itu bagaimanapun berasa hairan apabila terjumpa sesuatu yang aneh dalam pedal ayam yang telah dibeli olehnya. Setelah diperiksa, rupanya ia merupakan serpihan batu.
Kurang berpuas hati, wanita itu menyangka bahawa perkara itu merupakan satu taktik yang telah dilakukan oleh peniaga untuk mengenakan harga yang lebih mahal bagi mengaut keuntungan yang lebih. Tapi, tahukah anda bahawa sememangnya di dalam pedal ayam anda akan terjumpa serpihan batu dan pasir? Ini penjelasan pakar.

Baca juga: Kucing Jiran Berak Merata, Pemilik Kucing Boleh Didenda RM1000!
Dalam pedal ayam ada batu?
Mungkin hantaran ini (gambar) dibuat dengan niat bergurau, namun mungkin ada juga yang tak tahu apa fungsi pedal ayam.

Pedal adalah organ penghadaman, dan fungsinya untuk hancurkan makanan. Ayam perlukan organ ini kerana ia tak kunyah makanan.
Bagi membantu pedal melumatkan makanan, ayam menelan batu-batu kecil, dan ia akan masuk ke dalam pedal dan kekal di situ. Di dalam pedal, batu-batu ini akan berfungsi seperti gigi-gigi yang akan mengisar makanan menjadi ketulan lebih kecil.
BUKAN PERKARA ANEH JUMPA BATU/PASIR DALAM PEDAL AYAM

Jadi, bukanlah perkara yang aneh jika kalian jumpa ketulan batu dan pasir dalam pedal ayam yang dibeli di pasar. Terutamanya ayam kampung.
Selain ayam, haiwan seperti burung, ikan, dan buaya juga mempunyai pedal. Pedal mereka juga kadangkala ada batu di dalamnya. Pernah dengar geliga buaya? Batu geliga yang dikatakan dimuntahkan oleh buaya. Ada orang buat cincin dari batu ini, kononnya ada sakti.
Agak-agak batu geliga itu datang dari mana? Betul! Batu dari pedal buaya, yang kemudian dimuntahkan semula atau keluar bersama tinjanya.
*Dah faham bukan?
Sumber: Dr. Kamarul Ariffin Nor Sadan


Betul Ke Ibu Hamil Tak Boleh Makan Nanas?

“Eh kau jangan makan nanas tu, bahaya nanti boleh gugur. Susah nanti”
Ayat ini mungkin seringkali didengari oleh para wanita khususnya ibu yang sedang hamil. Betul atau tidak? Banyak petua tentang pemakanan ibu hamil yang kita boleh dapati di laman media sosial dan internet tetapi penting juga untuk para ibu mengenali sama ada petua tersebut mitos atau tidak. Jadi, kalau nak tahu sama ada nanas boleh dimakan oleh ibu hamil atau tidak, ini penjelasannya.

BETUL KE MAKAN NANAS BOLEH SEBABKAN KEGUGURAN?
Untuk pengetahuan anda, menurut artikel dari Healthline.com makan nanas dalam jumlah yang sedikit tidak akan memberikan kesan kepada kandungan si ibu. Malah, nanas juga merupakan antara buah yang dapat membekalkan nutrien yang bagus semasa awal kehamilan. Selain buah oren, nanas juga adalah penyumbang kepada Vitamin C juga tau.

Walaupun boleh makan buah nanas, info dari Babycenter.com juga sarankan para ibu untuk makan buah nanas secara sederhana kerana kalori nanas datangnya daripada gula. Namun begitu, sampai sekarang masih ramai lagi dalam kalangan ibu hamil yang mengelak dari makan buah nanas gara-gara informasi yang disampaikan sejak sekian lama.
APA YANG BAHAYANYA?
Turut diingatkan kepada ibu hamil bahawa mengambil kandungan buah nanas yang banyak dan turut dimakan bersama asam adalah tidak disarankan. Hal ini boleh mengganggu kondisi kandungan kerana makanan yang dimakan akan menjadi terlalu masam.

Buah nanas yang matang, justeru banyak mengandungi zat-zat pemakanan untuk perkembangan janin, seperti vitamin A, vitamin C, kalsium (Ca), fosforus (P), magnesium (Mg), zat besi (Fe), natrium (Na), kalium (K), gula Dektrosa, sukrosa dan serat. Oleh itu, sebelum dimakan rendamlah di dalam air garam untuk menghilangkan getahnya.
Jem nanas pula adalah selamat untuk dimakan oleh ibu hamil. Namun,  penting untuk anda had pemgambilannya agar anda , kerana mengandungi kadar gula yang tinggi. Jadi, kalau nak makan roti bersama jem nanas atau kuih, pastikan jangan makan banyak ya.
Tips tambah nanas dalam masakan
1. Anda boleh tambah beberapa potongan buah nanas di dalam salad buah atau salad sayuran. Bukan sahaja makanan kita mempunyai warna, nutrient yang dapat pun bagus untuk kehamilan.

2. Nanas pun boleh dipanggang juga. Disarankan untuk anda panggang sepotong nanas dan dimakan bersama dada ayam atau boleh diletakkan di dalam sandwich sebagai diet awal kehamilan.

Semoga bermanfaat!
Sumber : Wanista, parenting.com


Betul Ke Isi Minyak Kereta Sampai Penuh Boleh Rosakkan Fuel Pump? Ini Jawapannya

Selalu kita dengar tentang tak boleh isi minyak kenderaan terlalu penuh kerana akan merosakkan fuel pump. Jadi, bila isi minyak mesti teragak-agak nak isi penuh atau sekadar cukup-cukup sahaja.
Sebenarnya, mengisi minyak dengan penuh tidak akan merosakkan fuel pump tetapi ia akan menjejaskan kompenan lain kenderaan. Haa nak tahu kompenan apa? Ikuti penerangan di bawah.

Baca juga: 4 Aksesori Kereta Cantik Tapi Bahaya Kalau Pasang, Kena ‘Alert’!
BETUL KE ISI MINYAK KERETA SAMPAI PENUH BOLEH ROSAKKAN FUEL PUMP?
Pengguna Twitter dikenali sebagai saudara Aid Fawzal tampil memberitahu fakta sebenar dan menurutnya ia bukan akan menyebabkan kerosakkan fuel pump tetapi akan merosakkan ‘vapour/charcoal canister’.

Betulkah dengan mengisi minyak terlalu penuh boleh rosakkan 'fuel pump'?
Jawapan pendek: TIDAK! Mengisi minyak terlalu penuh TIDAK akan rosakkan 'fuel pump' sebaliknya akan merosakkan 'vapour/charcoal canister'.
Jom kita bongkarkan. pic.twitter.com/HqOard2Aeo
— Aid Fawzal (@AidFawzal) November 17, 2021

Pertama sekali, mesej yang penulis tulisan viral tu nak sampaikan adalah baik. Ceritanya beliau akan isi minyak penuh hanya sehingga kepala nozzle pengisi menendang dan tak perlu teruskan isian penuh. Ini saya setuju dan ia adalah satu amalan yang baik.
Akan tetapi alasan-alasan yang penulis nyatakan adalah tidak benar. Beliau sebut berkenaan:

2 peratus ruang pengembangan = tak benar!
Minyak kembang bila panas = berapa kembang?
Isi lebih-lebih nanti melimpah atas jalan = separa benar.
“Pandu kereta bila meter minyak bawah E rosakkan fuel pump”

Izinkan saya jelaskan dalam bentuk soal jawab.
1. Apa yang terjadi bila isi minyak penuh?
Apabila kita nak isi minyak, kita akan masukkan nozzle pengisi ke dalam lubang isian (fuel filler neck) dan tarik picu (trigger) lalu minyak mengalir masuk ke dalam tangki.
Kemudian bila minyak mula penuh, ia akan melalui vapour return hose dan datang kembali berdekatan dengan lubang isian. Siapa yang suka memerhati pasti pernah nampak minyak keluar daripada paip atau lubang kecil dalam lubang isian tu.

Haa.. minyak yang keluar ni tadi, bila dia menutup muncung depan nozzle pengisi tu yang akan buat nozzle tendang.
Ada macam-macam jenis kepala nozzle, ada yang lubang dibawah nozzle, ada yang dalam nozzle, tapi prinsipnya sama. Ia gunakan konsep ‘venturi effect’. Apabila lubang ini tertutup oleh minyak, ia akan sekat aliran keluar daripada muncung. Terus berhenti pump.

2. Adakah benar tangki kenderaan perlukan 2 peratus ruang pengembangan seperti yang dinyatakan?
Hal ini tidak benar kerana tangki minyak kenderaan ada aliran angin masuk-keluar padanya. Angin akan masuk ke dalam tangki melalui lubang isian tu.
Sebab tu penutup lubang isian ‘special’. Pusing-pusing tak ketat pon tapi dah bunyi kraaakkk!! Ia menutup laluan cecair, tapi benarkan angin untuk masuk.
Kedua, tangki kenderaan juga mempunyai Evaporative Emission Control System (biasa dipanggil pendek sebagai ‘EVAP’ system). Sistem ini gunanya untuk bantu apabila minyak tadi berubah menjadi wap.

Sistem ini gunanya untuk tapis wap minyak anda dan gunakan semula ke dalam enjin. Jika anda selalu isi minyak penuh-penuh, ada kemungkinan yang tinggi minyak akan masuk ke dalam sistem ini dan mengisi vapour atau charcoal canister.
Jika ini berlaku, lampu amaran (check engine) akan bernyala. Kene tukar canister boh!

3. Adakah isi penuh boleh rosakkan fuel pump?
Tak boleh. Yang akan rosakkan fuel pump bila selalu pandu kereta dalam keadaan minyak ‘reserved’ (atau bawah tanda E pada meter minyak). Ini kerana fuel pump tu gunakan minyak sebagai bahan penyejukan dan pelincir juga. Fuel pump yang berjalan tanpa adanya aliran minyak akan buatkan ia panas dan komponen dalamnya haus.

Selain tu, memandu dengan minyak ‘reserved’ juga boleh rosakkan fuel pump disebabkan kotoran atau enapan disedut ke dalam enjin. Ini boleh sebabkan fuel filter dan injector tersumbat juga.
Sumber: Twitter Aid Fawzal


“Rugi Sijil Belajar Tinggi Jadi Suri Rumah, Stres Laaa”- Ini 10 Hakikat Yang Mak Mak Kena Hadapi

Mungkin ramai yang mengatakan bahawa menjadi suri rumah merupakan perkara yang mudah. Mana tidaknya, asyik kelihatan berada di rumah dan menguruskan anak-anak sahaja bukan? Namun, di sebalik itu ternyata ramai dalam kalangan suri rumah yang mengalami stress yang lebih tinggi berbanding ibu yang bekerja.
Ini hakikat yang anda kena tahu kenapa menjadi suri rumah bukan perkara yang mudah.

BETUL KE JADI SURI RUMAH NI STRES?

Jadi surirumah ke, ibu bekerja ke, ayah bekerja ke, masing-masing ada cabaran tersendiri. Bagaimanapun, bila keluar data begini, dari study yang legit, pasti ada sebab di sebaliknya. Nota ni adalah dari nota Konvensyen Suri 2 tahun lepas. Info ni dikongsi oleh psikologis Akif Basri. Antara Top 10 Penyebab Surirumah Lebih Stres adalah:

1. Menjalani rutin yang sama setiap hari

2. Tidak berpeluang bersosial dengan manusia lain
3. Terkurung di dalam rumah. Bayangkan bertahun-tahun dok pusing-pusing dalam rumah je
4. Tidak mempunyai pendapatan untuk menyara kehendak
5. Kejaya surirumah menggunakan kekuatan fizikal, mental dan emosi secara serentak.
6. Tidak pernah cuti. Orang beraya pun cuti. Tapi surirumah bila raya lagi banyak kerja. Dah la kerja tak bergaji.
7. Mengurus dan mengawal kerenah serta masalah anak anak-anak yang mencabar.
8. Tekanan masyarakat.
“Bazir sijil kau belajar tinggi-tinggi last-last dok dapur.”
“Dok rumah habiskan beras laki.”
“Korang ni golongan yang taknak memajukan diri.”
9. Badan keletihan. Tapi masih perlu membahagikan masa untuk melakukan pelbagai tugas dalam satu hari.
10. Busy mind. Kepala sentiasa memproses pelbagai pemikiran. Antara tugas rumah, keperluan anak-anak, dan keperluan suami.

Nombor 1-3 tu, ramai dah merasa waktu pandemik melanda dengan dasyat 2 tahun ni kan! Faktor yang menggandakan lagi stres ni bila :
– Bekerja sambilan dari rumah
– Tiada pembantu rumah/ ahli keluarga lain yang membantu
– Anak masih kecil
– Anak rapat-rapat
– Mempunyai Anak istimewa
– Campur tangan mertua dan ahli keluarga (selalunya sebab tinggal sebumbung)
– Tiada sokongan dan bantuan dari pasangan
Sesungguhnya, tak mudah jadi surirumah sebenarnya. Dah lalui sendiri, barulah tau cabarannya. Janganlah perkecilkan mereka ni.
Sesungguhnya kerjaya mereka ni mulia. Siapa je sanggup sandang tugas macam-macam tapi tak diberi cuti dan takde gaji? Ada yang sanggup melupakan cita-cita dan kepuasan kerjaya, demi nak membesarkan anak-anak yang cukup kasih sayang dan penjagaan.
Hargailah mereka. Sesekali, pegang bahu dan cakap kat mereka, “You are such a brave and strong for being a housewife.” Itu pun dah cukup beri mereka kekuatan. Jom pakat beri kata-kata yang empowering buat golongan ini dan ibu-ibu lain yang sedang struggle.
Sumber: Wawa Shauqi


Betul Ke Kena Pantang Laksa Setahun Lepas Bersalin? Doktor Ini Tampil Beri Teguran

“Eh baru lepas pantang mana boleh awak makan laksa!”
Menjadi tradisi untuk wanita selepas bersalin menjalankan rutin berpantang selama 44 hari dan ada juga yang mengambil langkah untuk berpantang sehingga 100 hari untuk kesihatan luar dalam tubuh badan. Namun, pernah tak anda dengar bahawa berpantang dari makan laksa perlu dilakukan walaupun sudah setahun habis berpantang. Katanya, boleh membuatkan badan ‘sejuk’ dan berangin.

KENAPA NAK DENGKI DENGAN LAKSA?
Apa lah yang kalian dengki sangat dengan LAKSA ni? Yang pelik, dengan laksa utara saja pula tu. Laksa lain takde pula gitu. Memang laksa utara ni musuh ketat ke apa? Siap terangkan satu persatu kenapa tak boleh makan laksa sampai setahun lepas bersalin. Kalau dah beranak tiap tahun macam pesakit akak, 6 tahun kahwin, 5 anak dia, ikut pantang merapu kalian, tak sentuh laksa langsung la gamaknya dia.
Meh la akak pangkah kenyataan tak bernas terpesong lagi sesat ni.

1. Laksa dibuat dari beras.

Rebus lah 100× pun takdenya lagi berangin. Laksa tak boleh. Bihun boleh? Tak ke aneh? Asalnya beras juga kan. Saiz saja lain. Pasta boleh ke tak wahai adik bawang? Ke tak boleh sebab kena rebus juga? Tolonglah. Kalau ikut logik kalian, nasi pun tak boleh makan ok. Habis nak makan apa? Kentang? Jagung?
2. Tulang ikan memang la tajam.

Tak ke? Secara lahiriahnya memang tulang ikan tajam. Pernah tertelan tulang kan? Perit dan seksa kan. Ikan untuk buat laksa utara ni jenis sardin (selayang) atau kembung kan? Tinggi kandungan omega tu. Kalau dah direbus dengan periuk tekanan tinggi memang tulang ikan tu lembut. Tapi kalau rebus biasa, memang kita buang tulang ikan tu lah. Takdenya nak masukkan tulang tu kat kuah laksa kita masak tu. Logik mana adik bawang wei?
3. Tak boleh makan daun kesum dan bunga kantan?

Daun kesum dan bunga kantan yang kita guna dalam kuah laksa tu gunanya nak kasi aroma dan rasa sedap la. Takde kesan apa pun dari segi bahan kimia dalam daun kesum atau bunga kantan pada badan kita setakat apa yang kita guna dalam kuah laksa. Tak payahlah mengarut sakit sendi la, sakit urat la, angin la bagai.
4. Timun sejuk?

Memang sejuk la kalau bubuh dalam peti sejuk. Aduh. Mungkin sejuk juga sebab kandungan air dalam timun lebih kurang 95%. Jadi orang dulu-dulu kata timun tu sejuk. Akak pun tak pasti la kan. Timun sebenarnya sejenis buah kalau ikut definisi sains. Tapi takde langsung fakta kata tak boleh makan timun sebab sejuk lepas tu nanti berangin. Mitos!
Kalau badan sakit lepas makan laksa tu kemungkinan besar TAKDE KENA MENGENA LANGSUNG. Selalunya kesan placebo saja. Sebab kita percaya sangat kepercayaan karut tu, maka jadilah kat kita. Takkan akak nak salahkan nasi goreng akak makan bila malam lepas akak makan tu, akak kena demam teruk dan otot habis sakit? Rupanya akak kena jangkitan virus Influenza A. Salah nasi goreng ke?

Dahlah. Ni zaman maju moden dah. Kenapalah masih berpegang pada cakap orang-orang tua yang tak ada asas sains macam kita yang dah pergi sekolah sampai universiti dah ni. Tolonglah. Ni nak pesan ni.
Sumber : Rusyainie Ramli


Betul Ke Lepas Solat Kena Lipat Sejadah Macam Ni?

Selepas solat semestinya kita kena lipat sejadah supaya sejadah itu tidak dipijak sesuka hati oleh orang lain. Namun, baru-baru ini tular berkenaan dengan bagaimana nak lipat sejadah dengan betul selepas solat.
Dalam Islam juga, tiada panduan untuk melipat sejadah tetapi baru-baru ini seorang pengguna Twitter telah berkongsi cara melipat sejadah dengan betul selepas solat. Dia kemudiannya di tegur oleh seorang pengguna Twitter yang lain yang juga merupakan ustaz.

Baca juga: Ini Kebaikan Makan Buah-Buahan Mengikut Sunnah, Rugi Kalau Tak Amalkan
BETUL KE MACAM INI CARANYA LIPAT SEJADAH SELEPAS SOLAT?
 Seorang ustaz yang belajar di Universiti Āl Al Bayt, Jordan, pengguna Twitternya @fahmirusliMFR telah menyuarakan isu yang baginya “ajaran pelik”. Ustaz tersebut mengulas lagi bahawa tujuannya adalah untuk memperbetulkan kenyataan yang tiada sandaran dari agama.

“Sedangkan dari sudut hukum agama, cara kedua-duanya tidak salah. Keduanya adalah harus.”

Hukum asal bagi kedua-dua lipatan adalah harus. Harus maknanya nak buat boleh, tak buat pun tak apa.
Isu utama yang kena elakkan mengikut ustaz tersebut adalah janganlah pertikai cara orang lain sebagai salah dan tidak beradab hanya kerana orang itu tidak mengikut kefahaman dan ajaran anda yang tiada sumber dari agama.
Menurutnya lagi, Rasulullah SAW juga pernah bersabda:
وجعلت لي الأرض مسجدا وطهورا
Maksudnya: Dijadikan untukku tanah bumi ini semuanya sebagai tempat sujud dan suci.
“Sebab itu selama sesuatu tempat itu suci dari najis, boleh dan sah sahaja solat di situ. Sekalipun ada orang pernah lalu padanya” tambah ustaz itu lagi.
Sumber: Twitter @fahmirusliMFR


Betul Ke Makan Aiskrim Vanilla Boleh Sembuhkan Sakit Tonsil? Ini Jawapan Doktor

Pernah dengar tak orang cakap bahawa dengan makan aiskrim vanilla dapat menyembuhkan sakit tekak dan tonsil? Tapi, dah banyak kali ulang makan aiskrim vanilla masih tak sembuh sakit tekak tersebut. Betul atau tidak bahawa pengambilan aiskrim boleh menyembuhkan sakit tekak atau tonsil, jom kita baca penjelasan dari doktor ini.
“Betul ke makan AIS KRIM VANILLA BOLEH menyembuh penyakit TONSILLITIS?”
Buka mulut anda luas-luas. Mai doc torch tengok. Tudiaaaaa bengkaknya TONSIL anda. Doc acah je.

1.TONSIL SEBAGAI BODYGUARD

Tonsil diciptakan Allah di bahagian tepi kerengkong ( kanan & kiri ) sbgai BODYGUARD semulajadi & punyai sistem imum/pertahanan untuk melindungi tubuh doc/ anda dari beragam infeksi yang masuk melalui mulut kita. Kalau ada infeksi virus atau kuman di tekak kita, sistem limphatik tonsil akan activate, membengkak & radang untk melawan infeksi tersebut. Keadaan ni di panggil TONSILLITIS.

2.TONSIL SEBAB VIRUS

Jika infeksi di tonsil disebabkan virus ( Epstein Barr, Adenovirus, Measles), tonsil tu bengkak & sakit je. Kalau infeksi disebabkan bacteria, tonsil tu bengkak, sakit & BERNANAH.
3.KANAK-KANAK SELALU KENA

Gang yang kerap kena TONSILLITIS ialah kanak-kanak antara 2-15 tahun. Tak kecuali gang doc yang veteran dimana pertahanan badan dah mula menurun.
4. Info doc nak share bila anak cucu kita/kita dijangkiti TONSILLITIS:

a. Sakit tekak teramat sangat sebb bengkakkan TONSIL.
b. Deman tinggi ON & OFF.
c. Sakit kepala, sakit badan, urat sendi & bini urut pun tak baik. …monyok & letih selalu.
d. Suara ROCK atau HILANG SUARA.
e. Mulut bau busuk, kena spray minyak wangi lebih sikit.
f. Bini suruh tidok luar, padan muka sebab BERDENGKUR sampai bergentar bumbung rumah. Bini nak tidur ganggu, padan muka.
g. Ada bengkakan gelendir/ Lymph Node di leher.
5. Nota yang perlu AMBIL BERAT oleh makbapa kalau anak kena TONSIL

Tonsil mudah baik jika di rawat awal. Kalau biar complikasinya amat BAHAYAkan diri pesakit:
a. Kuman tonsil ni boleh masuk ke dalam saluran darah= SEPTECEMIA…ke otak. Maka kita KO le.
b. Tonsil boleh akibatkan sakit BUAH PINGGANG ( Acute Glomerulonephritis) & Rheumaik Fever & gangguan JANTUNG!
c. SLEEP APNEA= Penyakit terhenti bernafas dengan tiba-tiba disebabkan bengkakkan tonsil, harap-harap dapat nafas kembali.
6. Rawatan Tonsillitis.

a.Ubat hisap Lozenges atau kumur Thymol Gargle untk reda sakit/ keradangan kerengkong.
b. Papase/Peptidase untk kurangkan bengkakan tonsil.
c. Tahan sakit kerengkong dgn Paracetamol atau Ibuprofen.
d. Kalau infeksi tonsil bernanah kerana kuman, diberi Ampicillin, Amoxillin, Cephalaxin atau Erytromysin. Ada yang ambil Augmentin.
e. Kalau tonsillitis kerap berulang & bengkak menutup ruang tekak elok bedah je, TONSILLECTOMY.
7.MITOS / KEPERCAYAAN RAMAI

Ais krim TAK boleh menyembuhkan TONSILLITIS. Ais krim hanya mereda sedikit kesakitan kerengkung & diberi kepada kanak-kanak yang hilang selera makan kerana tonsilitis supaya mereka ada tenaga. Tak kisah ais krim Vanilla, Chocklet, Strawberry dll. Ada ais krim yang memburuk lagi TONSILLITIS kerana mengandungi bahan kimia berbahaya.
Sebenarnya ais krim diberi kepada pesakit selepas TONSILS mereka dikeluarkan dalam pembedahan TONSILECTOMY!!. Ia membantu menghentikan pendarahan akibat luka yang disbbkan oleh pembedahan tu.
Sumber: Dr Abdul Rahim


Betul Ke Makan Limau Mandarin Jadi Punca Batuk? Ahli Kimia Jelaskan & Ini Cara Mencucinya…

Benarkah limau mandarin boleh buat diri mengalami batuk? Melalui perkongsian dari seorang Ahli Kimia, ChM Doktor Fatimah Salim, ia adalah benar. Hal ini kerana, limau mandarin mengandungi bahan kimia sulfur dioksida (SO2).
Ia digunakan sebagai pengawet pada buah limau Mandarin bertujuan mengekalkan kesegaran. Namun, tidak perlu risau kerana kandungan bahan kimia tersebut adalah sedikit dan tidak melibihi dos yang dibenarkan (30 mg/kg) oleh badan bertanggungjawab antarabangsa.

Baca juga: Resepi Lamb Chop Perapan ‘Style’ Orang Turkey, Sesuai Perap Ayam Juga
BENARKAH LIMAU MANDARIN BIKIN BATUK?!
Gambar hiasan: Google.com.

Benar.

Kulit limau Mandarin mengandungi bahan kimia sulfur dioksida (SO2). Bahan kimia SO2 ini digunakan sebagai pengawet (dalam bentuk gas atau garam terbitan) pada buah limau Mandarin bertujuan mengekalkan kesegaran dengan mengelakkan kulitnya berubah keperangan, juga menghalang pertumbuhan kulat.
Namun, jumlah SO2 yang digunakan adalah sedikit iaitu tidak melebihi dari dos yang dibenarkan (30 mg/kg) oleh badan bertanggungjawab antarabangsa.
SO2 dalam kuantiti yang sedikit ini pada kulit limau, tidak akan mendatangkan bahaya kerana badan kita mampu untuk detox secara semulajadi. Ianya selamat, sebab itu ianya dibenarkan sebagai pengawet pada makanan.
ELAK MAKAN BUAH LIMAU SECARA BERLEBIHAN
Gambar hiasan: Hanna Kuprevich – Shutterstock.
Cuma mungkin sebab limau Mandarin biasanya banyak dijual dengan harga yang murah semasa Tahun Baru Cina, belum lagi yang dapat berkotak-kotak secara percuma. Sudahnya buah limau yang dimakan juga mungkin berlebihan.
Jadi tidak hairan jika ada individu yang berasa sakit tekak, batuk, sakit dada atau kesukaran bernafas apabila mengambil limau Mandarin ini.
SO2 JUGA TERDAPAT PADA BUAH KERING, MINUMAN BERKARBONAT & BERALKOHOL
Sebenarnya selain daripada penggunaan pada limau Mandarin, bahan kimia pengawet SO2 juga digunakan dalam buah kering seperti kismis, prune, juga dalam minuman berkarbonat dan beralkohol.
Namun, apa-apa produk makanan yang mengandungi bahan kimia SO2 wajib meletakkannya pada label sebagai panduan untuk individu yang sensetif. Ini kerana individu yang sangat sensetif kepada SO2 terutamanya mereka yang mempunyai penyakit asthma berpotensi berhadapan dengan masalah pernafasan yang kronik.
CARA MENCUCI LIMAU MANDARIN
Gambar hiasan: Pexel.com.
Cuma biasanya pada kotak limau Mandarin tiada dilabel penggunaan bahan kimia SO2 ini. Maka, cara mudah untuk membuangnya adalah mencuci terlebih dahulu buah limau Mandarin dengan air sebelum dimakan.
Ini kerana bahan kimia SO2 mudah larut air (H2O) membentuk bahan kimia asid sulfurus, sejenis asid lemah.
SO2(g) + H2O(l) –> H2SO3(aq)
Merendam seketika (10 minit) dengan air garam atau baking soda diikuti dengan bilasan air bukan saja boleh membuang pengawet, malah saki baki racun perosak (pesticide) yang terdapat pada sayur atau buah lain juga.
PERLU PERHATI & AMBIL TAHU TINDAK BALAS BADAN SENDIRI KEPADA PELBAGAI MAKANAN
Individu yang kuat sistem daya tahan badannya, tiada masalah untuk kopek dan makan terus saja limau Mandarin ini. Di sinilah perlunya kita memerhati dan ambil tahu tindak balas badan sendiri terhadap apa juga jenis makanan yang dimakan.
Ingat, tidak semestinya jika anda terkesan dengan SO2, orang lain juga akan mengalami kesan yang sama. Juga tidak semestinya anda yang tidak terkesan, mentidakkan kesannya kepada individu sensetif lain. Usah pukul rata ya.
Musim perayaan ini, berpada-padalah ya. Jika badan sudah mula memberikan maklumbalas, maka sedarlah. Ingat, apa-apa yang berlebihan boleh membawa mudarat!
INI FAKTA MENARIK TENTANG BAHAN KIMIA SEMULA JADI DALAM LIMAU MANDARIN

Fakta menarik mengenai bahan kimia semulajadi dalam limau Mandarin:
1. Rasa manis isi limau disumbangkan oleh gula ringkas semulajadi seperti fruktosa, glukosa dan sukrosa. Rasa masam pula disumbangkan oleh bahan kimia bersifat asid terutamanya asid sitrik.
Rasa manis dan masam ini perlu seimbang untuk memberikan rasa limau yang sedap dinikmati.
2. Isi limau Mandarin kaya dengan serat, protein dan pelbagai jenis vitamin (A, B, C, E), serta mineral (kalsium, magnesium, phosporus, potassium). Ianya juga kaya dengan fitokimia bersifat antioksida seperti flavonoids dan phenolic acids.
3. Warna oren kekuningan limau Mandarin adalah disumbangkan oleh bahan kimia pigmen beta-cryptoxanthin.
4. Bau limau Mandarin adalah disebabkan oleh bahan kimia meruap seperti thymol, dimethylanthranilate, gamma-terpinene dan beta-pinene yang terbebas semasa kulitnya dikupas.
Selamat menyambut Tahun Baru Cina kepada yang meraikan.
ChM Dr Fatimah Salim,
Ahli Kimia.
Sumber: Facebook Fatimah Salim


Betul Ke Minum Air Sejuk Menggemukkan? Ini Jawapan Pakar

Sudah pasti ramai dalam kalangan kita yang lebih memilih untuk minum air sejuk berbanding air panas kan? Maklumlah, cuaca di negara kita pada waktu siang pun panas dan sedap di tekak adalah minuman sejuk. Namun, ada juga yang mengatakan bahawa minuman sejuk sebenarnya boleh menggemukkan. Betul ke? Ini jawapan pakar.
Baca juga: Patutlah Nyamuk Suka, Rupanya Anda Ada 6 Ciri Ini!

BETUL KE MINUM AIR SEJUK MENGGEMUKKAN?

Ramai dalam kalangan masyarakat dan orang lama cakap yang air batu, ais batu ataupun air sejuk boleh menyebabkan seseorang itu menjadi gemuk, obese ataupun berlebihan berat badan.

Perkara ini menjadi tular ke seluruh masyarakat kerana mereka mempercayai satu video dimana apabila lemak dimasukkan ke dalam air sejuk ia bergumpal menjadi satu gumpalan. Maka gumpalan inilah yang akan menjadi lemak dalam badan kata mereka.

APAKAH YANG TERJADI BILA AIR SEJUK/AIS BATU DIMINUM?

Apabila seseorang itu menelan ais batu ataupun meminum air sejuk, ia akan terkumpul di dalam perut. Ais tersebut akan mencair menjadi air dan badan secara automatiknya meningkatkan suhu air dalam perut untuk sama seperti suhu badan.
Ia adalah satu mekanisma yang memang berlaku secara automatik kerana badan perlu berfungsi pada suhu yang spesifik.
Badan tidak boleh terlalu sejuk walaupun di dalam perut sahaja kerana ia akan mengganggu fungsi sel bertindak. Oleh itu, suhu air dalam perut akan dinaikkan sama seperti suhu badan. Pada ketika itu, lemak tersebut dah tak sempat nak bergumpal.
BAGAIMANA PULA PENYERAPAN LEMAK?

Secara ringkasnya lemak perlu diuraikan terlebih dahulu menjadi asid lemak dan juga glycerol. Pada ketika ini, barulah lemak boleh diserap daripada usus untuk dibawa ke seluruh badan juga disimpan di dalam sel adipos.(Sel adipos berfungsi untuk menyimpan lemak)
Oleh kerana itu, perlu kita faham bahawa jika lemak tersebut bergumpal, ia akan menyebabkan luas permukaan untuk enzim bertindak pada lemak itu semakin berkurangan.
Ini menyebabkan penguraian lemak tidak dapat berlaku dengan sempurna dan serapan lemak menjadi tidak efisien.
Jadi kalau nak kata minum air sejuk menyebabkan lemak bergumpal dan akhirnya membawa kepada kegemukkan adalah suatu yang tidak tepat. Sebab lemak tu sendiri akan susah untuk diserap jika ia bergumpal.
APAKAH YANG MENYEBABKAN KEGEMUKAN?

Gemuk, obese ataupun berlebihan berat badan berlaku apabila jumlah kalori yang kita ambil adalah lebih daripada jumlah yang kita pakai. Jadi kalori yang berlebihan itu akan ditukarkan kepada lemak.
Oleh itu, makanan yang tinggi gula dan juga lemak boleh meningkatkan pengambilan kalori dan akhirnya membawa kegemukkan jika kita tidak mengawalnya. Ais batu atau air sejuk tidak menyebabkan kegemukan. Yang menyebabkan kegemukan adalah cara permakanan yang tidak sihat.
Sumber: Dr. Zubaidi Hj Ahmad


Betul Ke Minum Susu Boleh Putihkan Kulit? Rupa-Rupanya…

Sudah menjadi sebati dalam masyarakat terutama kepada ibu mengandung yang mengamalkan peminuman susu demi manfaat kepada bayi serta diri ibu mengandung itu sendiri.
Namun, masih terdapat segelintir daripada mereka yang mempercayai bahawa minum susu dapat melahirkan anak yang putih melepak. Menurut Pakar Perunding Obstetrik & Ginekologi Dr. Imelda Balchin minum susu tidak membantu memutihkan kulit.

Baca juga: Menyusu Badan Boleh Kurangkan Risiko Anak Demam Selepas Vaksin?
BETUL KE MINUM SUSU BOLEH PUTIHKAN KULIT?

Oleh itu, mari kita tambah ilmu pengetahuan mengenai isu susu memutihkan kulit dari pakar Dr. Imelda Balchin yang telah mengupas dengan lebih jelas dan berkongsi di laman buku beliau.

Kenapa minum susu tidak boleh memutihkan kulit?
SAINS KENAPA SUSU PUTIH:
Di dalam susu ada protein yang dinamakan casein. Casein itu bergabung dengan calcium dan phosphate di dalam susu.
Gabungan ini menyebabkan cahaya dipantul balik maka ia kelihatan putih. Bila semua warna dalam cahaya dipantul balik dan tidak diserap oleh sesuatu, maka ia akan kelihatan putih.
SAINS KENAPA KULIT MANUSIA PUTIH:

Kulit manusia yang gelap ada pigmen melanin yang menyerap cahaya maka ia kelihatan gelap. Kulit manusia yang cerah tiada cukup melanin maka ia kelihatan cerah.
Lagi banyak pigmen melanin dalam kulit, lagi banyak cahaya yang diserap maka kulit yang ada lebih melanin lebih gelap dari kulit yang hanya sedikit melanin. Berapa banyak melanin yang badan anda ada ialah satu faktor genetik.
KEBAIKAN MELANIN DALAM KULIT MANUSIA

Bila anda duduk di bawah cahaya matahari, pendedahan kepada cahaya matahari juga menyebabkan badan anda membuat lebih melanin untuk melindungi kulit anda dari sunburn. Tetapi berapa banyak melanin yang badan anda boleh buat juga ialah faktor genetik.
Melanin menghalang kemasukan ultraviolet dari cahaya ke dalam kulit dan mencegah sunburn. Ia juga melindungi kulit dari kanser kulit. Sebab itulah baka Omputeh yang hidup di negara yang tak cukup cahaya matahari boleh buat sikit saja melanin dan senang dapat sunburn jika terdedah kepada cahaya matahari yang terik di Malaysia.
Orang yang keturunan bakanya dari negara tropika dan Negara khatulistiwa yang memang selalu dapat banyak cahaya matahari ada baka genetik yang boleh buat banyak melanin untuk perlindungan kulit yang lebih terdedah kepada cahaya matahari yang terik di negara mereka.
Jika anda hidup di negara panas terik seperti Malaysia, maka kulit yang gelap itu satu kelebihan atau satu kebaikan kurniaan Tuhan kepada anda untuk perlindungan anda dari sunburn dan kanser kulit.
SUSU MEMUTIHKAN KULIT ADALAH TIDAK BENAR

Tidak ada protein susu casein yang bergabung dengan calcium dan phosphate di atas kulit manusia yang putih. Mereka hanya tiada cukup melanin.
Kalau anda gelap dan anda nak jadi putih, saya cadangkan anda tepek bedak banyak-banyak atas kulit. Anda nampak putih sebab bedak itu juga partikel yang tidak menyerap cahaya dan memantulkannya balik. Sebab itulah kulit anda kelihatan putih melepak bila tepek banyak-banyak bedak.
Anda tak boleh jadi putih dengan cara minum susu banyak-banyak. Protein susu akan dihadamkan di dalam perut dan diserap ke dalam darah anda untuk digunakan. TAK ada yang ditepekkan oleh badan anda ke atas kulit anda.
MINUM SUSU TIDAK MEMBERI KESAN KEPADA WARNA KULIT BAYI

Bayi di dalam kandungan ibu hamil juga tak boleh jadi putih bila ibu minum susu banyak-banyak sebab susu yang ibu telan masuk ke dalam organ perut untuk dihadamkan bukan masuk ke dalam organ rahim.
Organ rahim itu organ peranakan. Bayi duduk di dalam rahim, bukan duduk di dalam perut. Tidak ada susu yang masuk ke dalam rahim dan tak boleh tepek protein casein atas kulit bayi.
SEBARKAN FAKTA YANG BENAR, HENTIKAN FAKTA YANG SALAH

Bila masih ada lagi kepercayaan yang karut-karut macam ini, ia mungkin berpunca dari anda kata bayi duduk dalam perut. Ramai orang yang tak pernah belajar Sains mungkin keliru dan sangka organ perut dan organ rahim itu satu organ yang sama.
Sebab inilah saya cadangkan anda semua bantu saya meningkatkan taraf pendidikan kesihatan anak-anak kita supaya anak-anak kita menjadi lebih pandai lagi. Mereka yang tak pandai pun boleh jadi pandai dan tak terpedaya dengan mitos dan auta.
Berhentilah kata bayi yang belum dilahirkan duduk dalam perut. Katalah bayi yang belum dilahirkan duduk di dalam rahim ibu.
Tak susah pun gunakan perkataan yang betul. Biasakan yang betul dan betulkan yang biasa. Kita boleh mendidik anak-anak kita dengan betul. Doktor dan misi juga boleh mendidik pesakit ibu hamil dengan perkataan yang betul.
Jika bayi dilahirkan dengan kulit yang gelap di negara Malaysia, katalah Alhamdulillah bayi ini diberikan satu perlindungan semulajadi untuk hidup di negara yang panas. Kulit yang gelap ada fungsi yang bagus.
Semoga anak-anak kita menjadi lebih pandai lagi dan masyarakat generasi masa depan tidak lagi percaya kepada mitos dan auta.
Amin!
Sumber: Facebook Dr. Imelda Balchin


Betul Ke Rawat Keputihan Lidah Anak Guna Air Kencing? Mengarutlah! Baca Penjelasan Ini

Perasan tak kalau kita tengok, lidah bayi ni selalu mempunyai tompokan-tompokan keputihan? Sebenarnya, tompokan putih ini merupakan lebihan susu yang membentuk satu lapisan di atas lidah. Tetapi, jangan dibiarkan begitu sahaja, kerana lapisan putih akibat susu ini berkemungkinan akan menyebabkan  kulat susu yang dipanggil ‘oral thrush’. Namun, baru-baru ini, terdapat satu petua yang mengatakan bahawa cara untuk merawat keputihan lidah anak ini, anda perlu menggunakan air kencing. Betul ke? Dengar macam pelik kan? Jom, kita baca untuk tahu betul atau tidak petua yang dikongsikan ini.
ph.theasianparent.com

NAK RAWAT KEPUTIHAN LIDAH ANAK KENA GUNA AIR KENCING? BETUL KE?
Kadang-kadang keputihan yang hadir dekat lidah anak tu susu je. Boleh lap pakai kain basahkan je. TAK PERLU RENDAM ATAU CALIT DENGAN AIR KENCING. Kalau kulat/oral thrush (candida yeast infection) biasanya dalam lampin pun akan ada. Rupa dia pun berbeza, boleh berkerak dan kekuningan.
Sumber boleh kena sebab time bersalin mak ada yeast infection, botol susu yang bottle hygiene tak jaga elok, time menyusu badan, telan antibiotik(mak atau anak) yang menyebabkan ketidakstabilan flora dalam mulut. Boleh baik sendiri tapi kalau lama sangat bayi meragam taknak menyusu sebab sakit, boleh pakai ubat antifungal. Tak kira sama ada menyusu badan atau pakai susu formula, dua-dua boleh kena.

http://vkool.com/

Diulangi, TAK PERLU basahkan dengan air kencing anak sendiri, anak orang lain atau mak bapak untuk lap lidah anak tu. Itu amalan kurafat dan jahiliyah.
PERKONGSIAN YANG TULAR
www.facebook.com/PWNetizens

DISANGKAL OLEH RAMAI PENGGUNA LAMAN SOSIAL
Bukan itu sahaja, petua ini juga mendapat ‘tentangan’ dari ramai kalangan pengguna media sosial Facebook dan ada antara mereka yang mengatakan bahawa petua ini sangat mengarut! Ramai juga dalam kalangan ibu yang turut menceritakan pengalaman yang sama apabila mereka pernah disuruh untuk mengikut petua sebegini.
www.facebook.com/PWNetizens
www.facebook.com/PWNetizens
www.facebook.com/PWNetizens
*Pesanan untuk ibubapa di luar sana, jangan sampai terlalu obses dengan segala petua yang dikongsikan di media sosial ya kerana anda mungkin akan tersalah informasi. Sebaliknya, dapatkan rawatan dari pakar supaya anda mendapat konsultasi yang terjamin.
Sumber : PW Community


Betul Ke Syaitan Masuk Rumah Yang Tak Tutup Pintu Ketika Waktu Maghrib?

Ramai dalam kalangan kita mengambil ringan dengan beberapa panduan yang telah diajar oleh Nabi SAW berdasarkan hadis-hadis yang Baginda SAW tinggalkan.
Antaranya adalah berkaitan perkara-perkara yang perlu dilakukan ketika masuknya waktu senja. Ini kerana, dinyatakan di dalam hadith bahawa syaitan berkeliaran pada waktu tersebut.

Baca juga: [VIDEO] Haram Cerita Tentang Aurat Kawan Perempuan Dekat Suami
BETUL KE SYAITAN MASUK RUMAH YANG TAK TUTUP PINTU WAKTU MAGHRIB?

SOALAN:

Apakah benar syaitan akan masuk ke rumah yang terbuka ketika waktu Maghrib?
JAWAPAN:
Berdasarkan soalan di atas, sememangnya kita tidak digalakkan untuk berada di luar rumah pada waktu senja disebabkan pada waktu syaitan sedang berkeliaran. Maka, di sini kami nukilkan sebuah hadith sahih yang menunjukkan petunjuk atau panduan daripada Nabi SAW kepada kita apabila tibanya waktu senja.
Daripada Jabir RA, bahawa Nabi SAW bersabda:
إِذَا كَانَ جُنْحُ اللَّيْلِ، أَوْ أَمْسَيْتُمْ، فَكُفُّوا صِبْيَانَكُمْ، فَإِنَّ الشَّيَاطِينَ تَنْتَشِرُ حِينَئِذٍ، فَإِذَا ذَهَبَتْ سَاعَةٌ مِنَ اللَّيْلِ فَخَلُّوهُمْ، وَأَغْلِقُوا الأَبْوَابَ وَاذْكُرُوا اسْمَ اللَّهِ، فَإِنَّ الشَّيْطَانَ لاَ يَفْتَحُ بَابًا مُغْلَقًا
Maksudnya: “Apabila kegelapan malam menjelma atau apabila sudah lewat petang, maka tahanlah anak-anak kamu. Ini kerana, pada waktu itu syaitan berkeliaran. Apabila telah berlalu beberapa ketika daripada malam, biarkanlah mereka dan tutuplah pintu-pintu serta sebutlah nama Allah kerana syaitan tidak akan membuka pintu yang tertutup.” [Riwayat al-Bukhari (3304) dan Muslim (2012)]

Perkara seperti ini, banyak dinyatakan oleh para ulama’ ketika mereka mensyarahkan atau memahami hadith ini. Antaranya ialah, Imam Ibn Abd al-Bar (463 H) berkata bahawa hadith ini menunjukkan perintah (arahan) menutup pintu-pintu pada malam hari (apabila tibanya senja). Itu adalah sunnah yang diperintah akannya sebagai tanda kasih kepada manusia daripada (terkena kecelakaan atau keburukan) syaitan manusia dan jin. [Lihat: al-Istizkar, 363/8]
BANYAK KEBAIKAN SUPAYA TERHINDAR DARIPADA KECELAKAAN

Selain itu juga, Imam al-Nawawi (676 H) berkata bahawa hadith ini mempunyai banyak faedah berkaitan kebaikan dan adab yang melibatkan maslahah akhirat dan dunia. Maka, Nabi SAW mengajar adab-adab ini yang merupakan sebab terselamatnya daripada kecelakaan syaitan dan Allah SWT menjadikan sebab-sebab ini agar menjadi penyebab terselamatnya kita daripada kecelakaan atau keburukan syaitan ini.
Di samping itu juga, maksud menahan anak adalah melarang mereka daripada keluar pada waktu. Ini kerana, dibimbangi anak tersebut terkena kejahatan syaitan itu disebabkan banyaknya mereka (syaitan). [Lihat: al-Minhaj Syarh Sahih Muslim, 185/13]
Disunatkan untuk menutup pintu atau tingkap apabila tibanya waktu senja dan perkara ini juga selalu dipesan atau diingatkan oleh orang-orang tua. Ini kerana, syaitan-syaitan berkeliaran pada waktu tersebut serta dibimbangi akan terkena keburukan, kecelakaan atau kejahatan berpunca daripada syaitan tersebut kerana syaitan ini sifatnya adalah menyakiti manusia.
Sumber: Pejabat Mufti Wilayah Persekutuan


Betul Ke Tak Boleh Mandi Ketika Hari Pertama Haid? Mengarutlah! Doktor Pun Tak Setuju

Ramai yang masih keliru dengan istilah ‘berpantang’ ketika dalam haid. Ada yang cakap badan kena sentiasa panas supaya perjalanan darah akan berjalan dengan lancar. Memang betul bahawa setiap kali anda sedang berada dalam haid, pemakanan perlu dijaga supaya kesihatan badan secara luaran dan dalaman dapat dikekalkan. Namun, pernah tak anda dengar bahawa pada hari pertama haid, anda tak digalakkan untuk mandi? Betul ke sampai tak boleh mandi? Haa, ini jawapan pendek dan ringkas dari Dr. Beni mengenai artikel yang tular di media sosial tersebut.
http://www.rd.com/

DATANG HAID TAK BOLEH MANDI?
Dari Dr. Beni Rusaini,
Awas: This myth tengah viral. Truth is anda BOLEH shower on Day 1 period. Boleh mandi air sejuk/panas.

ANTARA REAKSI DARI PELBAGAI PIHAK MENGENAI MITOS INI

twitter.com/MedTweetMYHQ

twitter.com/MedTweetMYHQ
Artikel Yang Tular :
www.facebook.com/yuniecun

Rujuk: Ini 6 Warna Haid Yang Sebenarnya Mempunyai Maksud Di Sebalik Kesihatan Anda
*Lepas ni jangan tak mandi pula. Habislah macam-macam bau ada nanti.
Sumber: Dr. Beni Rusani


Betul Ke Tak Elok Simpan Telur Dalam Peti Sejuk? Ini Jawapannya

Waktu pagi, sarapan telur dengan roti mesti sedap kan? Kalau nak diet kuruskan badan pun elok makan telur juga. Memang telur sudah terkenal dengan kandungan nutrisi yang tinggi sejak dulu lagi. Tapi, bila dah beli telur tu, keliru pula nak simpan dalam peti sejuk ke tak sebab banyak sangat pandangan orang yang bercanggah mengenai isu ini.
SIMPAN TELUR DALAM PETI SEJUK ATAU TIDAK?
http://www.incredibleegg.org/

Isu penyimpanan telur sama ada dalam peti sejuk atau bukan dalam peti sejuk sudah lama menjadi tanda tanya dalam kalangan masyarakat. Mana tidaknya, telur adalah sumber makanan yang wajib ada di dalam setiap rumah. Kalau dalam keadaan terdesak, tak ada lauk lain, lauk telur pun cukuplah kan? Tapi, ada juga yang mengatakan bahawa jika anda tidak menyimpan telur dalam peti sejuk, boleh menyebabkan penyebaran bakteria yang dipanggil ‘Salmonella’? Betul ke?
Berdasarkan Natural Medicine House, situasinya agak berbeza di beberapa negara di mana di Amerika, Jepun dan Australia, di mana mereka menggalakkan untuk menyimpan telur di dalam peti sejuk tetapi tidak di negara-negara Eropah. Masyarakat di negara Eropah lebih memilih untuk menyimpan telur di dalam suhu yang biasa iaitu suhu bilik. Hal ini kerana, ayam di Eropah telah diberi penjagaan dengan lebih rapi dan telah disuntuk dengan vaksin yang boleh melawan pembiakan bakteria ‘Salmonella’.

Tetapi, bagi situasi di Malaysia, rasanya majoriti memang menyimpan telur di dalam peti sejuk kan? Hal ini kerana, penyimpanan telur di dalam peti sejuk memang dapat menjadikan telur lebih tahan lama. Bukan itu sahaja, menyimpan bahan makanan di dalam peti sejuk dengan suhu yang betul iaitu 20 darjah celcius ke bawah, dapat mengelakkan makanan tersebut dari tercemar dengan bakteria ‘Salmonella’.
SIMPAN TELUR DI TEMPAT YANG BETUL
http://biblicalhomemaking.blogspot.my/
Walaupun banyak teori mengenai jika anda patut menyimpan telur di dalam peti sejuk atau tidak,rupa-rupanya inilah cara yang betul untuk menyimpan telur tak kira di mana sahaja. Jika anda ingin menyimpan telur di dalam peti sejuk, pastikan anda tidak menggunakan ‘tray’ telur di bahagian pintu peti sejuk tersebut. Kenapa?
Kerana, telur memerlukan suhu yang stabil untuk menjadikan ia tahan lama dan jika anda menyimpan telur di rak pintu peti sejuk, suhu akan terjejas dan tidak seimbang. Kita pun asyik buka dan tutup pintu peti ais itu, tambahan pula jika ada anak kecil yang selalu main pintu peti sejuk tu kan?
http://meddaily.net/
Oleh itu, simpan telur di bahagian lain sepeti di dalam laci peti sejuk tersebut supaya suhu sentiasa stabil untuk menjamin kualiti dan rasa telur apabila dimasak.
DIMANA ANDA HARUS SIMPAN BARANG KEPERLUAN RUMAH?
http://keluargakokoh.com/
1. Timun                 : Meja dapur. Bila timun agak sedikit lembik dan anda boleh masukkan dalam peti sejuk
2. Pisang                 : Meja dapur
3. Mentega             : Dalam peti sejuk beku
4. Coklat                 : Dalam tempat yang sejuk dan kering. Simpan dalam peti sejuk boleh menyebabkan rasa coklat hilang.
5. Kentang              : Dalam rak dapur / laci kabinet
6. Roti                     : Bungkus dalam plastik dan diletakkan di suhu bilik
7. Kicap dan Sos   : Dalam rak dapur, bukan dalam peti sejuk. Selepas dibuka baru diletakkan dalam peti sejuk.
8. Bawang              : Dalam rak dapur/ laci kabinet. Simpan dalam peti sejuk akan cepat lembik.
http://www.huffingtonpost.com/
Semoga bermanfaat!


Betul Ke Tak Mitos Biskut Bayi Mengandungi Plastik? Ini Jawapannya!

Makanan sihat untuk bayi adalah salah satu elemen yang paling penting untuk pembesaran mereka. Tetapi, ramai yang mengatakan bahawa biskut bayi mempunyai plastik! Betul ke? Tular juga di media sosial mengenai kenyataan bahawa biskut bayi ini mempunyai bahan plastik dalam kandungannya. Kalau betul biskut bayi mempunyai plastik dalam kandungan, mana mungkin dapat dijual di pasaran kan? Oleh itu, kalau anda masih keliru dengan kandungan biskut untuk diberikan kepada anak-anak anda, jom kita baca apa yang betul dan apa yang tidak mengenai isu ini.
http://www.motherandbaby.co.uk/

MITOS BISKUT PLASTIK
www.facebook.com/PseudoscienceWatch
Mitos biskut mengandungi bahan plastik kerana ianya terbakar apabila dinyalakan dengan api ni menular tahun lepas. Sejak daripada itu, semua biskut-biskut lain juga menerima tempias walaupun tiada kaitan langsung dengan biskut specifik produk tersebut.

Tak perlu ada plastik pun biskut memang boleh terbakar kerana pelbagai kandungan didalamnya(carbohydrates, fat, flour). Tak kira jenis atau brand apa pun.

Baby bites yang dijual untuk kanak-kanak berumur lebih daripada 6 bulan nak membantu dalam proses teething (tumbuh gigi) pun sama. Tak perlu risau sebab majority daripadanya sebenarnya dihasilkan daripada komponen dan bahan-bahan hypoallergenic (berisiko rendah untuk menyebabkan alahan). Sah-sah tiada plastik.
Apa yang penting bila beri si kecil anda baby bites/baby finger foods ni adalah memerhati dan sentiasa mengawasi ketika mereka makan. Tak boleh biar bayi sorang2 sebab ada kemungkinan tinggi mereka boleh tercekik (choking hazards) tanpa pengawasan(under observation) yang sepatutnya.
KENYATAAN DARI KEMENTERIAN KESIHATAN MALAYSIA
www.facebook.com/ResepiBayi
1. Makanan yang kering sebenarnya memang cepat terbakar. Kalau masih tak percaya, anda boleh cuba bakar biskut kering yang lain atau mana-mana makanan kering untuk melihat hasilnya.
2. Makanan yang bahan utamanya dari kanji, beras atau kentang memang mempunyai kemungkinan besar untuk terbakar kerana sifatnya memang begitu.
http://www.sumarz.com/
Semoga bermanfaat dan jangan keliru lagi ya!
Sumber : PseudoscienceWatch


Betul Ke Tak Petua Minum Air Nasi Jika Anak Kurus, Ini Jawapannya

Zaman sekarang ni banyak pula petua yang datang seperti cendawan tumbuh selepas hujan. Kadang-kadang sampai tak tahu yang mana satu betul dan yang mana tidak. Baru-baru ini pula, tular di media sosial mengenai amalan untuk anak-anak minum air nasi untuk menggemukkan badan. Betul ke menjadi? Kalau nak tahu betul atau tak petua ini, jom kita baca penerangan dari PseudoscienceWatch .
http://greatlifeandmore.com/

PETUA AIR NASI
Amalan memberi bayi air beras/air tajin/air didihan beras ni merupakan petua yang ‘famous’ bukan sahaja di negara ini, malah dimana mana sahaja negara di seluruh dunia yang makanan ruji mereka adalah nasi. Petua ini juga selalu diamalkan pada seawal umur bayi 4 bulan dan biasanya orang pesan suruh buat bila tengok anak tu tidak tambah berat dengan banyak.
www.facebook.com/PseudoscienceWatch

Nama pun petua so mungkin nenek moyang kita pesan suruh buat supaya bayi membesar dengan cepat dan untuk prepare makan solids/semi-solids bila dah berumur lebih 6 bulan.

Berdasarkan fakta sains, susu ibu secara exclusive pada 6 bulan pertama adalah PERFECT sebagai sumber diet bayi. Tak perlu tambah apa-apa. Hanya selepas berumur 6 bulan, makanan tambahan diperlukan sebab demand (keperluan) untuk perkembangan optimal bayi sudah mula melebihi supply (bekalan) yang dapat diberikan melalui susu ibu.
SUSU IBU PALING BAGUS..
thedoctorweighsin.com
Bukan tiba-tiba tak bagus susu ibu ye. Nak sambung beri susu badan sampai anak tu dah kahwin anak 5 bini 2 pun takda masalah. Yang pasti selepas umur 6 bulan perlu ada makanan tambahan (contohnya keperluan zat besi pada umur 7 bulan adalah 40 KALI GANDA berbanding pada umur 6 bulan).
Maka tak perlu nak bagi atau introduce apa-apa seawal 4 bulan. Boleh start bila dah 6 bulan sebab usus bayi ketika itu sudah semakin matang. Sebahagian besar komponen dalam air beras tu pun hanyalah karbohidrat. Kalau beri makanan tambahan seimbang pada umur 6 bulan tak perlu risau pasal itu semua.
http://www.mnn.com/
Ianya turut mempunyai risiko kalau beri pada bayi umur 4 bulan sebab boleh menyebabkan sembelit (usus belum matang, diet tak byk serat), usus meragam (gastroenteritis), dehydration (kurang air sebab cirit) dan pelbagai jenis jangkitan kuman sebab air beras tersebut CEPAT BASI.
Nama pun petua so selagi tidak memudaratkan/kurafat/syirik boleh je nak buat tapi ibu-ibu semua tak perlu risau tentang samada zat mencukupi kalau tak beri pada umur 4 bulan. 6 bulan pertama susu ibu adalah cukup sempurna untuk si kecil anda.
Sumber : PseudoscienceWatch


Betul Ke Tidur Menghadap Kipas Punca Perut Kembung? Ini Jawapannya

Masih ramai dalam kalangan kita yang sudah terbiasa tidur menghadap kipas angin bagi mendapatkan udara yang agak sejuk. Namun, tidak ramai juga tahu mungkin perbuatan itu akan mengundang kesan yang tidak baik.
Mitos popular yang sering diungkapkan ialah tidur secara menghadap kipas angin akan menyebabkan masalah perut kembung angin. Benarkah? Terdapat beberapa punca kembung perut dan kesan terhadap kesihatan jika tidur menghadap kipas angin. Mari kami kongsikan.

Baca juga: Perut Sakit Tanda Anda Dijangkiti Wabak Covid-19?
TIDUR MENGHADAP KIPAS PUNCA PERUT MASUK ANGIN?

Kondisi perut kembung angin akan menyebabkan kekembungan, kesakitan atau ketidakselesaan gara-gara angin yang terperangkap di dalam perut dan tidak mampu untuk keluar.

Antara punca yang menyebabkan angin terperangkap ialah:

Diet pemakanan: Pengambilan makanan dan minuman yang tinggi gula, garam, gas dan rendah serat boleh jadi punca utama
Tabiat pemakanan: Tabiat seperti makan dengan laju, makan lebih banyak dan melengahkan waktu makan juga adalah puncanya
Hormon: Khusus bagi kaum wanita, perubahan hormon ketika sedang dalam proses datang haid juga boleh jadi punca kondisi ini
Sistem penghadaman: Isu berkaitan seperti sembelit, intoleransi gangguan dan alahan pemakanan boleh membawa masalah ini
Penyakit: Beberapa jenis penyakit seperti asid refluks, radang usus, pedih ulu hati dan stres juga boleh menyumbang pada kondisi kesihatan ini

KESAN TIDUR MENGHADAP KIPAS

Hakikatnya, tidak salah untuk terus tidur menghadap kipas ekoran cuaca di negera kita. Namun perbuatan tidur menghadap kipas angin itu dikhuatiri boleh menyebabkan:
1. ALAHAN
Kipas yang terpasang berupaya menyerap dan memutar debu, habuk, debunga atau bulu haiwan terhadap individu tertentu. Malahan, bilah kipas itu sendiri mungkin akan mengumpul kotoran jika tidak dicuci dengan betul dan kerap, lantas membawa kepada masalah alahan.
2. PENYUMBATAN MUKUS
Sirkulasi udara daripada kipas boleh menyebabkan mulut, hidung dan tekak kering lantas membawa kepada masalah penghasilan dan penyumbatan mukus. Hal ini akan menyebabkan hidung berair, hidung tersumbat, sakit tekak dan tidur berdengkur yang boleh dicegah dengan minum lebih banyak air.
3. KEKERINGAN KULIT & MATA
Udara daripada kipas yang terpasang boleh menyebabkan kulit dan mata menjadi kering kerana ia telah mengeringkan cairan yang sepatutnya ada pada organ ini. Anda mungkin perlu melembapkannya dengan losen, untuk disapukan pada kulit atau menggunakan ubat titis untuk mata bagi mengelakkan kekeringan pada kulit dan mata.
4. KESAKITAN OTOT & BADAN
Pengaliran udara pada tubuh badan secara menerus boleh mengakibatkan otot mengalami tekanan lantas lebih berisiko untuk kejang selepas bangun tidur. Kesannya, anda akan mengalami kesakitan otot dan badan yang mungkin tidak begitu teruk dan boleh dicegah dengan menghala kipas tersebut ke arah lain.
Kesimpulannya, pastikan kipas atau alat penyaman udara anda sentiasa dicuci dan menggunakan tahap putaran kipas yang lebih rendah untuk badan lebih sihat.
Sumber: Hello Doktor


Betul Ke Ubat Batuk Punca Kahak Dan Lelah Anak? Ini Penjelasan Doktor Dan Cara Merawatnya

Dah pelbagai jenis ubat batuk dah bagi anak makan, tapi kahak batuk masih tak hilang. Macam mana nak buat? Rupa-rupanya, ada orang cakap bahawa ubat batuk adalah punca kahak makin banyak dan boleh juga menyebabkan lelah. Betul ke ni? Kalau nak tahu sama ada betul atau tidak? Jom kita baca perkongsian dan cara merawat batuk anak berdasarkan panduan doktor ini.
UBAT BATUK PUNCA KAHAK?
“Ubat batuk salah satu punca kahak makin pekat dan menebal dan punca kebanyakan kanak-kanak terkena lelah”

http://www.newkidscenter.com/
Sekarang memang musim anak-anak batuk, selsema, demam kan? Bila anak tak sihat, mak mak ni memang tak tidur malam. Risau sangat. Ni dah lama sangat Adam batuk. Batuk yang bukan biasa-biasa. Bila batuk tu, macam nak terkeluar anak tekak dia cuba meneran batuk. Kesian sangat.

Pada asalnya, dia cuma batuk biasa-biasa je. Dah pergi klinik dan consult doktor. Doktor bagitau paru-paru semua clear takde kahak. Kurang sikit kerisauan mak ni. (Memang kalau anak batuk paling risau paru-paru ada kuman atau kahak lepastu kena lelah, nauzubillahimnzalik) Sebabkan Adam bawah umur setahun so Doktor memang tak suggest bagi ubat batuk & to be honest memang tak pernah bagi ubat batuk pada Adam. Hmm. Ingatkan lepastu okaylah.

APABILA BATUK MAKIN TERUK…
Hari demi hari batuk Adam makin teruk. Lebih teruk bila waktu malam. Kadang-kadang tengah tidur, dia start batuk sampai merah-merah muka dan mula muntah. Muntah susu + lendir kahak. Memang tak tidur malam dibuatnya. Akhirnya, tak sanggup tengok Adam menanggung batuk dia tu, mama dgn ayah dia decide untuk ambik nab. Serah diri buat pertama kalinya. Tengok Adam meronta-ronta hati mama memang tak keruan. Tapi apakan daya, untuk kebaikan kesihatanmu anak.
www.facebook.com/bymawaddahizzati
Ini first time kami datang klinik ni. Kami ke sini pun lepas baca review daripada ramai orang melalui blog. Klinik wangsa Dr. Nadir Khan memang terkenal dgn kepakaran beliau consult patient lelah/asma/batuk.
Sampai di klinik lebih kurang jam 10 pagi, orang dah penuh di ruang menunggu. Terkejut jap. Ingatkan hari biasa tak ramai orang. Rupanya penuh jugak. Bukan kanak-kanak je, orang dewasa pun menunggu turn. Lebih kurang pukul 12 baru sampai turn kami. Bayangkan jelah hampir 2 jam menunggu dgn anak kecik yang baru dapat kaki. Mencabar beb. Haha.
www.facebook.com/bymawaddahizzati
Memang impressed dekat situ sebab doc sendiri yg panggil patient dia. Selalu pergi klinik, pembantu doktor yg akan panggil nama kita kan? Paling busuk pun pakai sistem nombor. Ni tak. Doktor tunggu kat pintu & panggil “Adam Bin Ahmad Firdaus?” Dengan muka manis.
PERBUALAN BERSAMA DOKTOR
Lupa terus kena tunggu hampir 2 jam tadi. Sangat impressed. Masuk-masuk, Doktor bagi salam, “Assalamualaikum adam, tak sihat ye harini?” Haaaa. Lagi sekali mama terpegun. Ramah nau Doktor ni. Pangkat atuk-atuk Adam je.
Doc       : “Dari mana ni?”
 Kami     : “dari KL”
 Doc       : “sakit apa Adam ni?”
 Mama . : berleter la dari A-Z cerita kisah adam batuk. Huhu
 Doc       : “anak-anak kecil ni memang sejak lahir ada lendir/kahak yang tertinggal. Dia depends pada baby, ada baby mampu atasi dan lama-lama dia hilang sendiri. Tapi ada baby tak mampu dan lama-lama kahak ni menjadi punca lelah. Tugas kita untuk bagi kahak ni keluar sama ada sedut atau bagi dia muntah & kahak keluar melalui muntah dia.”
 Kami       :*ternganga. Baru tahu* ooooh.
 Doc       : “saya bagi puan 3 pilihan samada nak ambik nab sahaja atau nak nab & sedut kahak dan yang ketiga saya ajar cara tepuk supaya bagi baby muntahkan kahak.
 Kami       : laju je jawab “nab & sedut kahak”
 Doc       : bagus. Saya galakkan macam tu. Sebab kita risau nanti lama2 kahak ni jadi punca lelah anak nanti. Lagi satu, jangan sesekali bagi ubat batuk. Ubat batuklah salah satu punca kahak makin pekat dan menebal & punca kebanyakan kanak-kanak terkena lelah.

sedut 1
tepuk
Terus kami dibawa masuk ke bilik sebelah untuk nab & sedut kahak. Dan best bila doktor still ajarkan cara tepuk untuk keluarkan kahak anak. Tanya apa pun, Doktor layan kan je. Entahlah kenapa tapi memang rasa impressed samgat dengan layanan seorang doctor sebegitu. Hihi. Macam atuk-atuk melayan cucu. Keikhlasan tu sampai. Lepas balik klinik, masuk je kereta, menyusu dan terus hanyut si kecik tu. Penat ye sayang, sian anak mama.
SELEPAS SEMINGGU
Alhamdulillah dah seminggu berlalu, batuk Adam semakin kurang. Mungkin asbab sedut kahak haritu. Apa pun, kita mintalah pada Allah untuk kesembuhan. Kita berusaha untuk anak kita sedaya-upaya tetapi hanya Allah jualah yang memberi kesembuhan. Alhamdulillah. Semoga membesar dengan sihat ya, Adam.
https://www.facebook.com/bymawaddahizzati/
P/s/s: mengikut kata Doktor, kanak-kanak dibawah umur 2 tahun sangat tidak digalakkan diberi ubat batuk. Ubat batuk hanya meredakan batuk tetapi tidak mengeluarkan kahak. Lama-lama kahak tersimpan dan semakin pekat, boleh menjadi punca anak terkena lelah. Wallahu’alam.
Sumber: Nurul Izzati


Betulkah Pati Ikan Haruan Hanya Membawa Kesan Buruk Kepada Pengguna?

Anda semua mesti pernah dengar atau terbaca mengenai pati ikan haruan yang dikatakan hanya membawa kesan buruk kepada pengguna, terutamanya bagi wanita yang bersalin pembedahan atau yang sedang berpantang.
Dikatakan bahawa pati ikan haruan ini akan menyebabkan wanita bersalin pembedahan akan mengalami adhesion colic di mana usus- usus akan melekat akibat makan pati ikan haruan. Jadi, bila hendak melakukan pembedahan, ia akan mengakibatkan kesakitan yang luar biasa.

Tapi sejauh mana perkara buruk ini berlaku? Mungkin ianya tidak akan menjadi serius jika anda mengamalkan nya dengan cara yang betul kan?
Jadi, kalau anda nak tahu cara yang selamat untuk menggunakannya, anda dinasihatkan untuk mengikuti arahan seperti yang tertera di dalam kotak iaitu 1 botol sehari atau pun berjumpa doktor.

Mungkin ada manfaat lain juga yang anda perlu tahu tentang pati ikan haruan ni. Jom lah tengok dulu!

1. Mengandungi protein yang tinggi

Seperti yang anda ketahui, ikan haruan sangat kaya dengan protein. Protein yang terdapat dalam pati ikan haruan baik untuk meningkatkan daya keupayaan dan memperbaiki tisu badan anda.
Pati ikan haruan ini amat bermutu tinggi dengan ramuan tradisional yang diproses dengan teknologi terkini di bawah peraturan GMP yang ketat. Jadi ia tidaklah membawa kesan buruk seperti yang anda telah dengar sebelum ini.
2. Pembentukan semula kolagen dalam badan

Pati ikan haruan juga mengandungi vitamin A yang membantu dalam pembentukan semula kolagen dalam badan anda serta menambah daya penglihatan.
Selain itu, ia juga dapat membantu bagi melembapkan kulit dan bertindak sebagai antioksidan serta melambatkan proses penuaan.
3. Membantu dalam proses pertumbuhan kanak-kanak

Kekurangan albumin boleh terjadi pada tubuh manusia. Hal ini boleh menyebabkan zat tidak dapat diedarkan dengan baik keseluruh tubuh.
Bagi anak kecil, ia boleh menyebabkan terbantutnya pertumbuhan, perkembangan otak yang tidak maksimal, penurunan kekebalan tubuh dan juga menyebabkan anak mudah sakit.
Jadi, bagi kanak-kanak yang mengambil ikan haruan secara teratur akan memiliki kadar albumin jauh lebih tinggi, dan mengalami peningkatan berat badan dan kadar hemoglobin darah secara nyata.
4. Membantu untuk menyembuhkan luka

Hasil kajian saintifik membuktikan isi ikan haruan amat bermanfaat dalam membantu proses penyembuhan luka terutamanya bagi ibu-ibu bersalin dan mereka yang menjalani pembedahan.
Antara kebaikan lain adalah ikan haruan mempunyai asam amino dan lemak yang dapat menyembuhkan luka dalam perut serta amat baik untuk mengubati penyakit gastrik.
Rasai sendiri kesegaran dengan Pati Ikan Haruan Harwany!
Banyak juga antara manfaat pati ikan haruan yang dikongsikan tadi kan? Nampaknya, kalau anda amalkan mengikut arahan yang betul, memang anda akan rasai kebaikannya. Tambah-tambah lagi kalau dengan mengamalkan Pati Ikan Haruan Harwany ini.

Pati Ikan Haruan Harwany yang didatangkan dengan pelbagai variasi seperti perisa Asli, Aloe Vera, Gamat dan Ginseng Amerika ini juga mempunyai keistimewaan dan kelebihan masing-masing.
Ia bukan sahaja dapat meningkatkan daya keupayaan dan memperbaiki tisu badan anda, malah dapat memberi kesan penyembuhan luka dengan lebih cepat.
Jom dapatkan segera dan amalkan Pati Ikan Haruan Harwany!
Jadi, anda tunggu apa lagi tu? Jom segera dapatkan Pati Ikan Haruan Harwany di Lazada, Shopee atau kedai jamu yang berdekatan.
Selain daripada kedai yang disebutkan tadi, Pati Ikan Haruan Harwany ini juga boleh didapati di mana-mana farmasi tau! Antaranya di Watsons, Guardian, Caring, AEON Wellness, Big Pharmacy, Health Lane, Multicare dan Alpro.
Ketahui lebih lanjut lagi mengenai Pati Ikan Haruan Harwany ini dengan layari laman web mereka di SINI. Jom jadikan ia sebagai sebahagian diet kesihatan anda.


Oh! Tak Sama Rupanya..Ini Perbezaan Penyakit Demensia & Alzheimer Macam Dalam Filem Imaginur

Baru-baru ini menjadi bualan ramai apabila industri perfileman negara menyajikan tontonan ‘box office’ filem IMAGINUR yang mendapat sambutan tinggi. Filem yang mengisahkan inspirasi percintaan ini juga mendedahkan orang ramai dengan penyakit Alzheimer, berkaitan masalah memori. Tetapi, bukankah penyakit berkaitan memori ini dipanggil Demensia? Apa beza Alzheimer dan Demensia ini?
Berikut merupakan penjelasan mengenai dua penyakit yang digeruni ramai ini khususnya dikaitkan dengan peningkatan usia. Rupanya kedua-duanya merupakan penyakit yang berbeza dari segi perubatan dan maksudnya.

APA PERBEZAAN PENYAKIT ALZHEIMER DAN DEMENSIA?

Minggu kebelakangan ni, penyakit Alzheimer sedang hangat disebut-sebut di kalangan netizen di sosial media. Ia susulan tayangan filem Imaginur yang ada menyentuh topik berkenaan.

Membaca komen-komen yang ada, saya dapati ramai masih tertanya-tanya apa perbezaan antara demensia (nyanyuk) dan Alzheimer. Jadi, saya nak jelaskan perkara itu:

1. Demensia bukan penyakit khusus, tetapi tanda-tanda kemerosotan daya ingatan, orientasi, dan kewajaran tindakan. Ia ada pelbagai punca, antaranya: strok, Parkinson, Huntington, Alzheimer, dan sebagainya.
2. Alzheimer pula ada sejenis penyakit yang khusus. Ia adalah penyakit kemerosotan sel otak yang berlaku secara perlahan dan berterusan. Ia bukan proses penuaan yang normal.
Penyakit Alzheimer ini adalah salah satu punca demensia yang paling lazim. Sekitar 50-60% pesakit yang mengalami demensia adalah disebabkan oleh penyakit Alzheimer. Boleh faham, kan?

Antara amalan yang kita boleh lakukan untuk mengurangkan risiko mengalami Alzheimer di kemudian hari adalah:
-Elak/berhenti merokok
-Elak/berhenti minum alkohol
-Kerap bersenam dan bersukan
-Jaga tekanan darah dan paras gula
-Sertai aktiviti sosial/kemasyarakatan
-Belajar lebih banyak bahasa
-Banyakkan membaca dan berhobi
Semoga bermanfaat!
Sumber: Dr. Kamarul Ariffin Nor Sadan


Pakar Kongsi Beza Minyak Bijan & Minyak Gingelly, Barulah Sedap Masakan!

Penggunakan minyak bijan dalam masakan sudah semestinya menjadi penambah perasa yang lebih enak. Bukan itu sahaja, masakan yang menggunakan minyak bijan ini juga mempunyai bau yang wangi! Tapi, ada juga dalam kalangan kita yang keliru antara minyak bijan dan minyak gingelly, yang digunakan oleh masyarakat India. Sama atau berbeza? Ini penjelasan dari pakar bioteknologi.
Baca juga: Cara Nak Check Baki Touch ‘n Go Dalam IC Secara Online, Senang!

Minyak bijan dan minyak gingelly- sama tapi berbeza?

Kalau hendak tahu, penggunaan minyak gingelly amat terkenal dalam kalangan masyarakat India. Masyarakat India menggunakan minyak gingelly pada rambut dan kulit, serta dalam masakan harian.

Tetapi tahukah anda, minyak bijan dan minyak gingelly kedua-duanya adalah dari benih induk yang sama (biji bijan) cuma perbezaannya adalah kaedah pemprosesan benih sebelum pengekstrakan minyak ini. Bijan tergolong dalam keluarga Pedaliaceae, sekumpulan tumbuhan yang dituai, nama saintifiknya adalah Sesamum Indicum.

1.Warna kuning minyak bijan adalah disebabkan minyaknya diekstrak dari biji bijan mentah (tidak dipanggang) manakala minyak gingelly juga dari benih mentah tetapi melalui proses lain pada suhu sedikit lebih tinggi daripada proses pertama lalu menghasilkan warna batu ambar.

Terdapat variasi yang ketiga dari benih selain minyak bijan berwarna kuning dan gingelly iaitu minyak bijan berwarna sedikit gelap. Ianya melalui proses di mana benih bijan dipanggang dan kemudian minyak diekstrak daripadanya, menghasilkan warna coklat gelap. Minyak jenis ini banyak digunakan dalam masakan ala Cina.
Walaupun dari benih yang sama, 3 varian ini mempunyai kegunaan yang berbeza di dapur:
-Minyak kuning / bijan : titik asap yang tinggi, boleh digunakan untuk menggoreng dan sebagai perasa makanan.
-Minyak amber / Gingelly : titik asap rendah, boleh digunakan untuk menggoreng kilas.
-Minyak bijan coklat gelap (biasa dalam masakan Cina) : titik asap yang sangat rendah, hanya untuk meningkatkan rasa, digunakan sebagai “dressing” salad.

Kajian terhadap model haiwan mengatakan bahawa minyak bijan mengandungi sesamol dan sesaminol, dua antioksidan yang mungkin mempunyai kesan yang baik terhadap kesihatan anda. Minyak bijan boleh menstabilkan kandungan gula dalam darah di mana baik untuk penghidap diabetes. Beberapa kajian telah menunjukkan bahawa berurut dengan minyak bijan jenis gingelly boleh membantu mengurangkan sakit lengan dan kaki.
Rujukan: Pathak, Niti, et al. “Value addition in sesame: A perspective on bioactive components for enhancing utility and profitability.” Pharmacognosy reviews 8.16 (2014): 147.
Sumber: Magaret Sivapragasam


Kalau BFF Baru Dapat Anak, Saya Mesti Buat 6 Perkara Ini

Dulu-dulu, dialah kawan baik masa zaman sekolah. Zaman dulu-dulu juga, dialah yang paling rapat dengan kita masa di universiti. Semua perkara boleh luahkan pada dia. BFF-lah katakan!
Dulu kawan baik, sekarang dah nak dapat anak?
Pernahkah kita tertanya-tanya bagaimana untuk membantu kawan, atau BFF kita yang baru sahaja melahirkan anak?

Layan macam VIP?
Dalam tempoh sembilan bulan yang lalu, kita telah memastikan sahabat kita itu dilayan seperti VIP. Sebenarnya, mengada-ngada yang lebih. Layankan sahaja.
Nama pun kawan baik, tentu telah menghabiskan banyak masa mencari penawar untuk morning sickness. Malah sempat lagi berdebat mengenai pilihan dan makna nama bayi.

Orang pregnant itu cantik
Apabila dia merasa seperti ikan paus atau dugong yang terdampar di tepi pantai, kita pula memuji dia dengan mengatakan betapa berserinya dia. Sebenarnya, sengaja mahu ambil hati. Dan-dan pula booking satu hari di hujung minggu untuk dia memanjakan diri di spa. Tetapi, apabila cahaya matanya telah lahir, kita mungkin tertanya-tanya; sekarang nak buat apa? Kalut juga bukan?

Jauh di sudut hati dia, walaupun ada suami, dia amat memerlukan sokongan yang lebih dari kita sebagai BFF dia. Berikut merupakan perkara yang kita boleh lakukan agar dia merasa istimewa.
1. Bawa makanan untuknya, bukan hanya makan malam
Makanan semasa berpantang sememangnya tidak nampak menarik dan kelihatan biasa sahaja. Tapi percayalah, setelah berpenat lelah menyusukan bayi, tidak cukup tidur malam, menukar lampin tidak henti-henti, apabila ada orang memasak atau membawa makanan untuknya, dia akan sangat menghargainya. Silap-silap, boleh meleleh air mata dia!
Hidangan masakan dari kawan-kawan dan keluarga amat menarik (dan amat dihargai!). Tetapi jumlah tetamu yang ramai (walaupun mereka membawa makanan kegemarannya) pada satu-satu masa boleh jugak menyesakkan mereka.
Jadi, rancanglah dengan baik bersama kawan-kawan yang lain. Tetapkan siapa yang akan menghantar masakan pada hari-hari tertentu supaya si ibu tidak merasa bosan dengan makanan yang sama selama beberapa hari. Dan, jangan hanya menghantar makan malam untuk dia. Berikan kejutan padanya dengan menghantar sarapan atau hamper yang penuh dengan snek kegemarannya.
2. Jangan berikannya ruang untuk merasa serba salah.
Apabila hadir bayi dalam hidup dia, sudah tentulah mesej, panggilan dan emel tidak putus-putus masuk dalam telefonnya. Dan dia sendiri tentu merasa sangat bahagia dan tertekan dalam masa yang sama.
Kenapa tertekan? Kerana dia merasa serba salah jika dia tidak membalas segala mesej, panggilan dan emel tersebut. Perlu diingati bahawa dia sekarang mungkin membuat apa-apa perkara dengan hanya sebelah tangan.
Jadi, sebagai kawan, kita perlu katakan padanya bahawa kita akan tetap ada di sisinya jika dia memerlukan bantuan. Sebaliknya, jika tidak, kita perlu berikannya masa untuk menyesuaikan diri dengan kehadiran orang baru dalam hidupnya, tanpa memberinya tekanan untuk membalas setiap deringan pada telefonnya.
Lain kali, apabila kita mahu menghantar mesej, daripada bertanya “Apa khabar?”, hantarkan mesej untuk menawarkan bantuan, seperti, “Weh, aku kat pasar ni. Ko nak kirim apa-apa tak?”
3. Melawat dia dengan membawa buah tangan yang menarik
Dia sekarang tinggal dalam dunia yang penuh dengan huru hara. Baju yang telah dipakai hampir dua hari. Jadi, hadiah yang comel untuk bayinya sudah tentu menggembirakannya. Walaupun bukan untuk dia, tetapi dia tetap gembira.
Bawalah sesuatu yang sedikit berlainan dari biasa. Dan kalau ada duit lebih, bawalah hadiah untuk dirinya juga seperti gloss bibir yang baru, baju yang selesa atau mungkin sekotak coklat kegemarannya. Dia akan merasa sangat teruja menerima sesuatu dari BFF sendiri.
4. Jagakan bayi untuknya.
Selepas seminggu dua, jumlah pelawat semakin berkurangan dan dia akhirnya dapat menyesuaikan diri dengan dunia barunya. Tetapkan satu masa pada pertengahan minggu dan buat permintaan padanya untuk bermain dengan si kecil supaya dia boleh merapikan dirinya, atau mungkin tidur seketika.
Cadangkan supaya dia mengikuti kelas senaman untuk kuruskan badan sementara kita bermain dengan si kecilnya.
5. Ambil alih kerja-kerja rumah darinya
Masanya banyak dihabiskan untuk menguruskan si kecil, dengan kata lain dia sangat sibuk. Rancang bersama kawan-kawan kita untuk membantunya menguruskan rumahnya yang mungkin sudah tidak terurus dek kerana sibuk menjaga si kecil.
Upah seorang pembantu rumah selama sebulan supanya dia tidak perlu risau untuk mencuci tandas sendiri. Ini baru namanya BFF!
6. Rancang satu hari istimewa
Untuk beberapa bulan pertama, dia tidak mahu tertekan memikirkan bagaimana untuk nampak berseri ketika keluar bersama kawan-kawannya.
Tetapi, rancanglah satu hari: untuk keluar berjalan-jalan atau makan malam di restoran kegemarannya. Dia akan merasa sangat bersyukur kerana mempunyai rancangan yang dinanti-nantikan yang tidak melibatkan si kecilnya.
Foto Kredit: babble.com
Akhir kata
Bukan bermakna bila kita tolong BFF kita itu, kita abaikan suami dia. BFF kita itu, tetap di bawah tanggungjawab suaminya. Namun, kadang-kadang BFF kita itu rasa panik, lebih-lebih lagi jika melahirkan anak yang pertama.
Tolonglah setakat mana yang termampu!
Sumber: parents.com


Layanan Biadap Kepada Warga Emas Di Rumah Orang Tua

Ini bukanlah rakaman video yang baru. Ia sudah lama berlaku beberapa tahun yang lalu.
Video 1:
Lokasi kejadian ialah di Singapura. Apa yang menyedihkan, sudahlah orang tua itu ditinggalkan dalam keadaan berbogel sambil kipas dibuka penuh, dia juga dicampakkan ke atas katil.

Video 2:
Lokasi kejadian tidak diketahui. Mungkin dari pelbagai sumber.

Patutkah tinggalkan di rumah orang tua?
Pendapat kami, kejadian seperti ini tidak akan berlaku jika anak-anak jaga sendiri ibu-bapa mereka. Selagi ibu-bapa masih hidup, apa salahnya menjaga mereka?
Semasa kita kecil dahulu, mereka jaga kita betul-betul. Janganlah kerana kesibukan masa, kita tinggalkan mereka di rumah orang-orang tua? Di manakah perikemanusiaan kita?
Sumber: 1, 2


‘Biar Anak Belajar Pujuk Diri Sendiri’- Ini Nasihat Untuk Ibubapa Yang Suka Ikut Cakap Dan Manjakan Anak

Zaman sekarang ni, pantang anak tunjuk saja barang, mesti dapat. Kadang-kadang sampai ada dua atau tiga mainan yang sama dekat rumah sebab anak merungut dan menangis nak benda tu. Pening kepala juga dibuatnya. Kalau tak beli, menangis sampai tak henti-henti. Tetapi, anda mungkin tak sedar bahawa segala tindakan mengikut ‘perintah’ anak itu, sebenarnya melatih mereka untuk menjadi anak-anak yang ‘semua mahu’ atau ‘semua dapat’. Makin lama dibiar, makin parah jawabnya.
BIARKAN MEREKA MENANGIS
Baby bawah 2 tahun memang akan menangis bila tak dapat apa yang dia nak, sebab ini salah satu cara untuk dia berkomunikasi. Tapi masalah bila, kita secara tak langsung mengajar anak untuk dapat semua apa yang dia nak demi tak nak anak menangis. Biarkan dia menangis, selagi tidak memudaratkan. Sebab semakin dia membesar, semakin susah untuk dibentuk. Contohnya beli mainan, bila kita dah biasa beri apa yang dia nak seawal bawah 2 tahun. Bila dah 3-5 tahun, semakin susah untuk kita halang. Walaupun nampak dalam scope kecil, “alah, murah je mainan”, “alah, takpelah kecil lagi”. Tapi semakin dia membesar, semakin dia belajar yang “apa yang aku nak, aku mesti dapat”. Bila no means NO, ini kena train seawal bayi sebab masa inilah masa penting untuk develop kepercayaan.

http://www.huffingtonpost.de/
FRUSTRATION TOLERANCE
“Frustration tolerance”, sangat-sangat penting untuk perkembangan emosi anak untuk persiapan ke dunia luar yang lebih mencabar. Kena ajar anak perasaan “frust”, tak dapat apa yang dia nak main, tak dapat apa yang dia nak makan, tak dapat apa yang dia nak pakai, tak dapat pergi tempat yang dia nak dan sebagainya. Sebab dalam dunia sebenar, bukan semua apa yang kita nak akan dapat. Melainkan melalui usaha, tapi usaha pun tak menjamin kita akan dapat apa kita nak.

Contohnya
1. Anak jatuh sikit sebab terlanggar meja.

http://www.blikk.hu/
Mula-mula tengok respon dan keadaan, kalau ok kita kena biarkan dia dahulu dan terangkan kenapa jatuh dan macam mana nak elakkan jatuh daripada kita terus berlari dengan reaksi muka dan suara terkejut.
2. Anak menangis nak coklat kinderjoy.
http://www.today.com/
Sebelum ke kedai yang ada jual coklat ni, kalau memang kita nak belikan bolehlah minta dia siapkan kerja atau buat sesuatu dahulu baru dapat. Kalau dia mengamuk tantrum, biarkan dia. Bila dah ok dan tenang, baru terangkan kena tak boleh (Social story).
3. Anak menangis bila kalah main game.
http://www.ohbaby.co.nz/
Biarkan dia. Bagi dia rasa “frust”, dan belajar sendiri cara kawal.
4. Anak mengamuk nak ikut kita keluar.
http://metro.co.uk/
Biarkan dia settle “luahkan” perasaan. Selepas itu baru distract dengan benda lain.
5. Anak mengamuk taknak makan sebab nak makan junk food.
http://www.scarymommy.com/
Ok, tak payah makan. Nanti next masa makan, dia akan belajar yang bila skip makan nanti lapar.
SEMUA MAK BUAT…
Kadang-kadang risau, bila jumpa ada yang umur 6 tahun masih makan bersuap, tak pandai pakai baju sendiri tapi abc 123 pandai. Bukan sebab “developmental delay”, tapi sebab semua A-Z mak buatkan. Lepas di ceramah 30minit, sebulan lepas tu tiba-tiba terus pandai makan dan pakai baju sendiri. Semakin kita “overprotective”, semakin kita membesarkan “adult baby”.
http://www.dailymail.co.uk/
Tak perlu takut anak menangis. Biarkan dia menangis, biarkan dia belajar untuk “pujuk” diri sendiri. Sebab menangis adalah salah satu cara untuk untuk kita luahkan perasaan. Anak lelaki atau perempuan, biarkan mereka menangis. Biarkan mereka bukan tanda kita tak sayang, tapi sebab kita nak train mereka untuk cope dengan “frustration”.
Kita selalu dimomokkan dengan kata-kata “lelaki tak boleh menangis”, ini salah. Menangis adalah proses natural yang Allah kurniakan pada semua manusia untuk meluahkan perasaan bukan untuk perempuan sahaja. Sebab itu kebanyakan penghuni institusi mental adalah lelaki, sebab mereka lupa cara untuk meluahkan perasaan . Sebab apa? Sebab “lelaki tak boleh menangis”.
http://intisari.grid.id/
Mental kita macam getah, kalau terlampau tegang ia akan putus. Tugas kita, kena kuatkan ketahanan “getah” itu. Untuk persiapkan mereka menghadapi dunia yang mencabar.
*Oleh itu, buat ibubapa di luar sana, pastikan anda dapat membezakan apa yang perlu dan apa yang tidak supaya anak-anak kita pun tak adalah membesar dengan keadaan yang ‘mewah’ sepanjang masa.
Sumber : Maryam Jamadi (Occupational Therapist)


Biar Anak Makan Buah Epal Sekali Kulit, Bagus Untuk Kuatkan Memori!

Pelbagai jenis sumber makanan ibu bapa akan berikan kepada anak-anak untuk membantu menguatkan memori mereka, termasuklah dengan memberikan buah epal.
Namun, menurut Puan Mazliana Mazlan nak lagi bagus untuk memori anak berikan mereka makan buah epal bersama kulitnya sekali kerana terkandung banyak khasiat untuk otak. Jom baca info menarik di bawah!

Baca juga: Elak Anak Makan Aiskrim Vanila Waktu Sakit Tekak, Tapi Makan Aiskrim Jenis Ini…
KULIT EPAL BAGUS UNTUK KUATKAN MEMORI ANAK!
Gambar: Merah cantik betul epal ni.

Kulit epal bagus untuk memori anak.

Dalam kulit epal, ada kandungan quercetin. Antioksida quercetin bantu kuatkan memori anak sebagai brain booster untuk otak.
KHASIAT-KHASIAT LAIN KULIT EPAL:
Gambar: Epal Afrika.
Antara khasiat lain kulit epal;
1. Tinggi fiber bagus untuk usus
2. Kandungan antiradang yang baik untuk paru-paru
3. Polyphenol dalam kulit epal bagus untuk perjalanan darah
4. Ada vitamin A, C dan K yang tinggi
Lepas ni, kita ajar anak makan epal sekali dengan kulit okay. Tapi, kena bersihkan betul-betul kulit epal sebelum bagi anak makan.
PALING TERBAIK BAGI ANAK MAKAN EPAL ORGANIK KERANA…
Gambar: Epal hijau Afrika.
Saya suka cari epal Afrika, New Zealand dan Australia. Atau kadang epal organik.
Kita sebenarnya tak berani nak bagi anak makan, sebab takut ada saki baki sisa racun serangga dan wax pada epal.
Cari yang organik, ini paling terbaik. Sangat sesuai untuk anak eczema dan asma.
CARA CUCI PERMUKAAN EPAL BUKAN ORGANIK
Gambar: Epal organik dari New Zealand.
Atau, kalau yang bukan organik, basuh betul-betul permukaan buah untuk kita hilangkan sebanyak mungkin saki baki racun serangga yang ada.
BAHAN-BAHAN:

1 sudu air soda bikarbonat/garam/lemon/cuka
1 liter air

LANGKAH-LANGKAHNYA:
Gambar: Epal dari New Zealand.
1. Rendam dalam air soda bikarbonat, garam, lemon atau cuka.
2. Campur 1 sudu salah satu dari bahan ni dengan 1 liter air.
3. Rendam 15 minit.
4. Kemudian gosok pulak permukaan epal.
5. Akhir sekali bilas.
Kita cuba sama-sama ye lepas ni, ajar anak makan epal sekali dengan kulitnya.
Sumber: Facebook Mazliana Mazlan


Biar Betul Makanan RMT Sekolah Macam Ni?

Makanan RMT atau Rancangan Makanan Tambahan di sekolah telah dijalanankan setelah sekian lama. Ini bagi membantu murid-murid yang tidak berkemampuan untuk mendapatkan makanan semasa berada di sekolah.
Namun, baru-baru ini kecoh di laman media sosial apabila seorang pengguna Facebook berkongsikan gambar makanan RMT sekolah yang tidak mempunyai satu jenis lauk diberikan kepada murid sekolah. Biar betul makanan RMT macam ini?

Baca juga: Isu Beg Berat Belum Selesai, Ibu Kongsi Video Anak Angkut Beg Sekolah Berat Naik Tangga!
BIAR BETUL MAKANAN RMT MACAM NI?

Cucu saudara bawak balik dekat mak dia makanan RMT. Sadis betul. Makanan apa yang diberi untuk budak-budak dekat sekolah?

Adakah peruntukan RMT terlalu sedikit sampai pengusaha kantin beri makanan begini kepada budak-budak?
Sebelum ini budak-budak mengadu makanan RMT tidak sedap, kita pun beritahu kena bersyukur sebab masih ada makanan. Tapi, ini makanan untuk siapa? Ayam?
Tidak tahu salah siapa dalam hal begini. Tapi saya rasa perlu disiasat kenapa diberi makanan seperti ini kepada penerima RMT. Sudahlah senarai penerima RMT wajib sekolah hari-hari tanpa penggiliran. Makanan begini yang dikatakan “mampu memacu pendidikan kita?”
Nota : hal begini bukan hendak menyalahkan kantin sepenuhnya. Bajet rendah, kementerian harus beri bajet baru supaya tiada pihak tertekan. Pihak kantin gembira, anak-anak makan dengan senang hati.
“CHECK DULU DENGAN ANAK DAN PIHAK SEKOLAH”

Menjengah ke ruangan komen, sudah pasti isu ini mendapat perhatian dalam kalangan ibu bapa. Walaupun terkejut dengan rupa makanan yang disediakan, ramai juga yang memberi pandangan supaya ibu bapa memeriksa dulu perihal sebenar dengan anak-anak dan pihak sekolah. Bukan apa, risau kalau lauk utama sudah dimakan dahulu sebelum dibawa pulang…

Penting untuk ibu bapa berbincang dulu dengan pihak pengurusan sekolah dan kantin bagi memastikan kebenaran kepada makanan RMT yang disediakan. Ada juga pengusaha kantin yang turut meninggalkan komen bahawa dia juga pernah ‘diviralkan’ oleh ibu bapa atas tindakan yang tidak benar.

*Apa-apa pun siasat dahulu ya…
Sumber: Zurina Hassan


Biar Betul??? Memang Tak Sangka, Dengan RM10 Sehari Pun Boleh Enjoy Unlimited Wifi Di Luar Negara? Menakjubkan!

Ada cuti panjang pada akhir bulan Ogos ini kan? Cuti 4 hari, dari 31 Ogos 2017 hingga 3 September 2017 sempena Hari Kebangsaan dan Hari Raya Haji adalah waktu terbaik untuk anda travel ke luar negara bersama yang tersayang   Nanti mesti nak update status kat laman sosial, nak Whatsapp orang tersayang, nak buat live update untuk tunjuk pemandangan indah di luar negara. Macam-macam benda nak buat tapi tak seronok la tak ada wifi bila travel! Runsing betul
Foto kredit: hsfrhn

Berita ini pasti membuat si kaki travel yang ingin melancong ke luar negara berasa seronok! Travel Recommends kini mengadakan promosi perkhidmatan sewa TravelWifi dengan harga terendah sempena bulan Ogos! Wahhh… Tak tahu apa itu TravelWifi? Orang kata, kalau tak kenal maka tak cinta kan?  So jom berkenalan dulu dengan TravelWifi ini!
TRAVELWIFI SETIA MENJADI RAKAN TRAVEL ANDA DI LUAR NEGARA
TravelWifi yang comel, mudah dibawa ke mana-mana semasa travel.

Travel with Wifi atau mudah dikenali sebagai TravelWifi memang pilihan tepat untuk anda bawa bersama ketika melancong di luar negara. Sebagai hotspot, anda juga boleh kongsi wifi ini dengan keluarga dan rakan anda sewaktu travel. Ia boleh connect sehingga 5 device. Wau, hebatnya!

RAMAI PENGGUNA BERPUAS HATI DENGAN TRAVELWIFI
Foto kredit: Annuar
Memang meletop habis! Tak sangka dah ramai yang menggunakan TravelWifi ini bila travel ke luar negara. Betul-betul puas hati! Mereka tak menyesal memilih TravelWifi sebagai rakan travel mereka. Dengan reka bentuknya yang mudah dibawa, sangat disyorkan untuk mereka yang suka update di laman sosial. Hihi.
Foto kredit: mytravellicious_abang_Fadli
Foto kredit: pernabekala
Foto kredit: AirAsiaGo
Foto kredit: hsfrhn
Foto kredit: msyafiq_afandi
Foto kredit: AnjoeKoh
Info umum tetang TravelWifi di Facebook
Untuk pengetahuan anda, Travel Recommends telah lama menawarkan perkhidmatan sewa TravelWifi ini di semua 16 negara. Wow, memang power habis la Travel Recommends ni!
PROMOSI TERKINI “SHOCKING DEAL” YANG GEMPAK HABIS

Paling terkini di Travel Recommends adalah mereka mengadakan promosi hebat iaitu “Shocking Deal” yang menawarkan dengan harga terendah RM10 sehari, anda boleh enjoy unlimited wifi apabila travel di luar negara! Ish, tak boleh jadi ni! Rasa nak travel pula. Seronoknya!
Promosi Shocking Deal. Admin pun terkejut.
Anda kena take note! Promosi ini hanya untuk pengguna yang ingin travel ke Jepun, Korea Selatan, Taiwan dan Thailand pada bulan Ogos sahaja. Rancang travel anda baik-baik dan jangan lepaskan peluang yang ada! Harga promosi lebih meletop berbanding harga biasa bagi setiap negara!

Jepun: RM1o/sehari (harga biasa: RM18/sehari)
Korea Selatan dan Taiwan: RM1o/sehari (harga biasa: RM15/sehari)
Thailand: RM1o/sehari (harga biasa: RM19/sehari)

Selain itu, anda juga perlu gunakan kod promo ‘SHOCKING10’ apabila anda membuat tempahan! Jangan lupa tu. Senang je kan?
PROMOSI PAS KERETA API JEPUN TURUT ADA!

Selain wifi router, Travel Recommends juga menawarkan tiket Overseas Attraction dan Pas Kereta Api Jepun dengan diskaun terhebat! Hanya beli 2 Pas dan anda boleh enjoy 4G unlimited wifi  selama dua hari secara percuma di Jepun. Boleh guna internet puas-puas semasa travel di sana! Bila lagi nak merasa pakai kimono Jepun kan?
MACAM MANA NAK SEWA TRAVELWIFI DAN DI MANA?
Cara sewa TravelWifi dan cawangan Travel Recommends di Malaysia.
Bagaimana untuk sewa TravelWifi? Anda boleh rujuk pada gambar di atas. Langkah-langkah yang penuh teliti diberikan. Travel Recommends mempunyai cawangan mereka di KLIA, KLIA 2, Lapangan Terbang Antarabangsa Pulau Pinang dan Johor Branch. Alamat turut tertera di gambar. Sangat mudah kan?
Foto kredit: caroleats
Dah mula rasa nak travel ke luar negara bulan Ogos ni? Hehe. Lagi seronok pergi dengan yang tersayang kan? Jangan lupa tempah TravelWifi untuk travel bulan ini. Promosi hanya untuk pelancongan ke Jepun, Korea Selatan, Taiwan dan Thailand pada bulan Ogos sahaja tau. Kod promo ‘SHOCKING10’ juga jangan dilupakan semasa membuat tempahan!
Info lanjut tentang promosi TravelWifi ini ada di laman sesawang Travel Recommends. Anda juga boleh layari Facebook Travel Recommends dan follow mereka di instagram @TravelRecommends. Sebarang pertanyaan dan untuk tempahan last minute, anda boleh hubungi mereka terus melalui Whatsapp di +6012-3350541.
Jom pergi travel ke luar negara pada akhir bulan Ogos ni. Tak sabar nak guna TravelWifi di luar negara!


Biar Betul Telinga Berasap Bila Makan Ayam Keju Berapi? Cuba Jom!

Selalu ja kita dalam dilema nak makan apa? Dekat mana? Betul tak? Tapi sekarang ni, anda tak perlu risau lagi sebab Texas Chicken berikan tawaran yang hebat dengan harga yang sangat berpatutan!
Bukan sahaja portion yang diberikan besar, ianya juga sangat sedap, lengkap dihidangkan bersama air. Jimat! Jimat!

Mega Crunch Box! 6 Kombo Pilihan!

Jangan tak tahu, kombo yang Texas Chicken ni ada bukan biasa-biasa! Setiap kombo didatangkan dengan 6 menu lengkap termasuklah seketul ayam Texas Chicken yang digoreng rangup serta berjus isinya!

Nyum! Nyum!

Tenders Texas Chicken memang BEST!!! Anda kena try!
Ini antara pilihan kombo yang anda boleh pilih dengan harga AWESOME! Mereka ada Zesty Crunch Burger, Zesty Crunch Wrap, Tenders, Nuggets, Jalapeno bombers dan juga set Porridge.
Meriah Ramadhan Ada Ayam Keju Berapi!

Tak hanya berhenti disitu, sempena kehadiran bulan Ramadhan yang barakah ini juga, Texas Chicken bawakan Ayam Keju Berapi, khusus buat anda semua!
Bayangkan gabungan kulit ayam yang rangup dan isi ayam yang berjus dengan rasa keju pedas. Perghhhh! Terangkat! Rugi kalau anda tak cuba!
Cheese Fries Panas-panas! Terbaik!

Bukan itu sahaja, mereka juga ada cheese fries yang dihidangkan bersama daun bawang segar! Gabungan rasa keju asli dengan mayonis serta kentang goreng panas-panas, nyata memberikan satu kelainan! Sedap wei!
Jadi, apa lagi yang anda semua tunggu? Jom kita try Ayam Keju Berapi ni! Nanti stok dah habis nangis pulak. Rugi sangat kalau tak cuba tau! Serbu Texas Chicken jom!
Website: Texas Chicken
Facebook: Texas Chicken


‘Biar Dia Ada Sifat Gentleman Pada Perempuan’ – Cara Didik Anak Lelaki Agar Lebih Bertanggungjawab

Anak ibarat kain putih yang dicorakkan oleh kedua ibu bapanya. Jika ‘corakkan’ tersebut cantik dan sempurna maka anak akan membesar dengan segalanya sempurna. Tidak kiralah daripada segi agama, perlakuan, pelajaran dan sebagainya. Semuanya menjadi peranan ibu bapa untuk mencorakkannya.
Memang menjadi cabaran yang besar untuk mendidik anak-anak kan? Orang kata, nak jaga dan didik anak perempuan lebih susah berbanding lelaki, tapi percayalah pada zaman moden kini ianya tiada beza. Ibu bapa akan melalui cabaran yang sama dan anak lelaki juga perlu dididik sama seperti anak perempuan. Ini kerana, anak lelaki mempunyai ‘tanggungjawab’ yang lebih besar bila mereka sudah berumahtangga kelak.

Mungkin perkongsian oleh seorang bapa ini boleh anda contohi tentang bagaimana dia mendidik anak-anak lelakinya untuk menjadi seorang yang bertanggungjawab, ada sifat ‘chivalry‘ dan ‘gentleman‘.
Bagaimana Nak Didik Anak Lelaki Untuk Jadi Bertanggungjawab?
Anak-anak aku ada 2 orang lelaki dan 2 orang perempuan.

Orang kata susah jaga anak perempuan. Bagi aku jaga anak lelaki tak kurang susahnya juga, lebih-lebih lagi pada zaman sekarang. Kena ajar anak lelaki supaya tidak dibuli dan tidak membuli orang lain, terutamanya pasangan mereka nanti.

Apa yang aku ajar pada anak lelaki?

House chores
Anak-anak lelaki aku semuanya wajib buat kerja-kerja rumah. Tak ada yang boleh melepak sesuka hati tanpa ke dapur atau ke laman.
Ini asas dalam kemahiran hidup. Didik dari awal agar besar nanti tidak menyerahkan semua kerja rumah pada isteri.
Apa jenis-jenis house chores yang perlu anak lelaki buat?
1. Basuh pinggan
2. Basuh baju
3. Sidai baju
4. Gosok baju
5. Lipat baju
6. Memasak
7. Kemas tempat tidur
8. Sapu sampah
9. Buang sampah
10. Siram dan jaga pokok
11. Basuh tandas
Semua ini diajar serta dibiasakan. Ada yang dibuat setiap hari, ada yang ikut jadual.
Lepas makan, terus basuh pinggan. Jangan campak saja dalam sinki, harapkan orang lain yang basuh. Ini setiap kali makan harus dibuat.

Lama-lama anak dah pandai masak

Sekali atau dua kali seminggu, anak-anak akan ke dapur untuk masak. Aku dan isteri cuma pantau saja. Alhamdulillah, ada yang dah boleh masak asam pedas dan spaghetti. Hari-hari lain yang tak memasak, mereka akan bantu sediakan bahan.

Basuh baju, ajar macam mana guna mesin basuh. Baju jenis apa yang boleh dibasuh sekali, baju apa yang kena asingkan. Air berapa banyak, sabun berapa banyak, nak spin berapa lama. Ajar sekali, insya-Allah lepas itu dah senang.
Kena ajar cara sidai, gosok dan susun baju yang betul
Foto: Mycomel
Sidai baju pun sama. Kadang-kadang kita rasa common sense tapi tak semua budak-budak boleh faham. Cara sidai kena ajar, nak pakai penyakut ke tidak, kain tu kena kibas sebelum sidai, susun baju dekat penyidai jangan terlalu padat.
Sidai pakaian dalam jangan sebarang. Ajar supaya pakaian dalam ini disidai tersorok sikit dari pakaian lain, itu aurat keluarga kita.
Baju yang dah kering perlu dilipat atau digosok. Maka aku dan isteri ajar mereka cara lipat yang betul, bukan main bungkus saja.
Gosok baju pun begitu juga. Kalau ada ‘steam generator iron’ jenama Philips tu senanglah, tak takut baju berlubang. Kalau tak ada, perlu ajar suhu iron yang betul untuk pelbagai jenis baju. Jangan main hentam saja gosok baju kain lycra pun kau letak suhu untuk baju kain cotton.
Kena ajar juga cara nak sental tandas
Foto: Forceofnatureclean.com
Basuh tandas, ini memang paling tidak digemari oleh sesiapa pun. Dan biasalah, tandas ini selalu orang pandang sepi saja. Lepas flush, terus keluar. Tapi kalau tak dibasuh, mau berkulat dibuatnya. Lantai putih pun dah jadi oren.
Jadi kena ajar celah-celah mana yang perlu disental, guna pencuci apa. Teknik menyental pun kena tahu untuk menjimatkan masa dan tenaga.
Kongsi minat anda dengan anak
Foto: Allpurposeplantfood.com
Kebetulan, aku pun minat tanam pokok. Jadi anak-anak pun turut sama diajar untuk bermain dengan tanah dan baja. Selang beberapa hari kena cabut rumput. Ajar bancuh baja macam mana, bila nak siram, bila nak buang daun-daun dari pokok, bila nak petik buah.
Kalau di kampung, senang sikit. Ada dusun dan pokok besar-besar untuk ajar anak lelaki jadi lasak, boleh mereka panjat pokok duku dan rambutan. Di bandar ini, ajar jaga pokok renek dan pokok dalam pasu pun bolehlah. Janji tahu berbakti pada tanah dan tak jadi penggeli.
Jadi, adakah anak lelaki aku terus jadi gentleman?
Belum lagi, ini kira benda asas yang perlu mereka tahu dan amalkan dalam kehidupan. Jangan berharap pada pembantu atau bibik, apatah lagi memperkulikan pasangan atau ibu bapa sendiri. Sekurang-kurangnya, beri mereka pendedahan, latihan dan pemantauan berterusan agar jadi rutin dan ‘habit’.
Malas, culas, bagi alasan, itu biasa. Kita pun dulu waktu kecil selalu mengelat juga. Namun sebagai ibu bapa, perlulah bijak memberi galakan dan motivasi pada anak-anak agar tugas-tugas di rumah ini jadi satu kebiasaan dan bukan sesuatu yang janggal di mata mereka.
Ayuh, sama-sama kita didik anak lelaki agar jadi bertanggungjawab, ada sifat ‘chivalry’ dan ‘gentleman’ pada orang perempuan.
Sumber: Ahmad Affzan Abdullah